pythainlp/thai-wiki-dataset-v4 huggingface dataset:
ภาษาไทหย่า

ภาษาไทหย่า หรือ ไตหย่า  และมีภาษาใกล้เคียงกันจัดเป็นเป็นกลุ่มย่อย เรียกว่า หงจินไต่  เป็นภาษาไทกลุ่มหนึ่ง ถูกจัดอยู่กลุ่มกลุ่มภาษาไทตะวันตกเฉียงใต้ มีผู้ใช้ภาษานี้อาศัยอยู่ทางตอนใต้ของประเทศจีน โดยกลุ่มหงจินไต่อาศัยอยู่แถบลุ่มน้ำแดง  และแม่น้ำจินชา  ทางภาคใต้ตอนกลางของมณฑลยูนนาน ส่วนใหญ่นับถือศาสนาพุทธ และอีกส่วนอาศัยอยู่ในจังหวัดเชียงรายของประเทศไทย ส่วนใหญ่นับถือศาสนาคริสต์นิกายโปรเตสแตนต์ ใน พ.ศ. 2547 มีผู้พูดจำนวน 300 คน
ภาษาไทหย่ามีหน่วยเสียงพยัญชนะ 18 เสียง เสียงสระ 18 เสียง และวรรณยุกต์ 5 เสียง มีลักษณะใกล้เคียงกับภาษาไทลื้อและไทยอง รวมทั้งสามารถเข้าใจภาษาไทยถิ่นเหนือได้แม้จะมีบางคำที่ต่างกันบ้างก็ตาม โดยภาษาไทหย่าจะออกเสียงพยัญชนะต่างจากภาษาไทยถิ่นเหนือ เช่น ด จะออกเสียง ล เช่น สีดำ เป็น สีลำ, ดอกไม้ เป็น ลอกไม้ ไม่มีคำควบกล้ำ เช่น ปลา เป็น ปา ไม่มีสระประสม ได้แก่ สระเอีย สระเอือ และสระอัว แต่จะออกเสียงเป็น สระเอ สระเออ และสระไอไม้ม้วน เช่น เมีย เป็น เม, ดินเหนียว เป็น ลินเหนว, เรือน เป็น เฮอน, หัว เป็น โห และสระไอไม้ม้วนออกเสียงเป็นสระเออ เช่น ใหญ่ เป็น เหญ่อ, ใจ เป็น เจอ, ใน เป็น เนอ, ใคร เป็น เผอ เป็นต้น นอกจากนี้ยังมีคำที่ออกเสียงต่างออกไป เช่น วิญญาณ ว่า มิ่งคัน, รักษา ว่า ละคอมหา, มีเยอะ ว่า อู๋หลาย, ไปเที่ยว ว่า กาห่อน, ไปไหนมา ว่า กาสังม่า, มาเที่ยวหรือ ว่า ม่าห่อนว่อ, มีธุระอะไร ว่า หย่งโจ่วแทง และ มากี่คน ว่า มาจิก้อ เป็นต้น
ภาษาไทหย่ามีเพียงภาษาพูดไม่มีระบบการเขียนเป็นของตัวเองต่างจากภาษาไทกลุ่มอื่น ๆ ภาษาไทหย่าในประเทศไทยกำลังสูญหายเพราะชาวไทหย่าเปลี่ยนไปใช้ภาษาไทยถิ่นเหนือและภาษาไทยมาตรฐาน ต่างจากชาวไทหย่าในประเทศจีนที่ยังมีแนวโน้มว่าลูกหลานจะยังคงใช้ภาษานี้ต่อไป
บอนโจวี

บอนโจวี  เป็นวงฮาร์ดร็อกจาก นิวเจอร์ซี วงประสบความสำเร็จในช่วงคริสต์ทศวรรษ 1980 ผ่านมา 28 ปีพวกเขามียอดขายอัลบั้มมากกว่า 120 ล้านชุดทั่ว่โลก เฉพาะในสหรัฐอเมริกาขายได้ 34 ล้านชุด
บอนโจวี รวมตัวกันในปี 1983 นักร้องนำของวง จอน บอนโจวี, นักกีตาร์ ริชี แซมโบรา, มือคีย์บอร์ด เดวิด ไบรอัน, มือเบส อเล็ก จอห์น ซัช และมือกลอง ทิโก ตอร์เรส อเล็ก จอห์น ซัชออกจากวงในปี 1994 และริชี แซมโบราออกจากวงในปี 2013 ในปี 2016 ฮิวจ์ แม็คโดนัลด์ มือเบส และฟิลเอ็กซ์ เข้าร่วมเป็นสมาชิกของวงอย่างเป็นทางการ วงประสบความสำเร็จจากอัลบั้ม "Slippery When Wet" (1986) และ "New Jersey" (1988) ที่มียอดขายรวมกัน 19 ล้านชุดเฉพาะในสหรัฐอเมริกา และมีเพลงฮิตท็อปเท็น 8 เพลง (รวมถึง 4 เพลงอันดับ 1) หลังจากนั้นจอน บอนโจวี และริชี แซมโบรามีผลงานเดี่ยว ต่อมาในปี 1992 พวกเขากลับมารวมตัวกันอีกครั้ง กับอัลบั้มชื่อว่า "Keep the Faith" 
ในปี 2006 วงได้รับรางวัลแกรมมีสาขา Best Country Collaboration ในเพลง "Who Says You Can't Go Home" ร่วมกับเจนนิเฟอร์ เน็ตเติลส์ จากวงคันทรี ซูการ์แลนด์ และพวกเขาถือเป็นวงร็อกวงแรกที่มีเพลงอันดับ 1 บนชาร์ทฮ็อตคันทรีซ็องส์ จากเพลงเดียวกันนี้เอง วงได้รับการเสนอชื่อรางวัลแกรมมี่อยู่หลายครั้งจากอัลบั้ม "Crush", "Bounce", และ "Lost Highway"
พวกเขามีผลงานสตูดิโออัลบั้ม 10 ชุด ที่มียอดขายระดับแผ่นเสียงทองคำขาว 9 ชุด นอกจากนั้นยังมีเพลงติดใน 40 อันดับแรกของบิลบอร์ด 19 ซิงเกิล มีเพลงอันดับ 1 อยู่ 4 เพลงคือ "You Give Love a Bad Name", "Livin' on a Prayer", "Bad Medicine", และ "I'll Be There for You"
อะโลน (เพลงวงบีจีส์)

"อะโลน"  เป็นเพลงของวงบีจีส์ เป็นเพลงตัวตัวในอัลบั้มที่ขายได้ยอดหลายแผ่นเสียงทองคำขาวที่ชื่อ "Still Waters" ออกในปี พ.ศ. 2540 ประพันธ์โดย แบร์รี, โรบิน และเมอร์ริซ บันทึกเสียงในปี พ.ศ. 2539 สามารถขึ้นชาร์ทในสหราชอาณาจักรที่อันดับ 5 ในสหรัฐอเมริกาสูงสุดที่อันดับ 28
อีทึก

อีทึก (อักษรโรมัน: Leeteuk; เกาหลี: ; ฮันจา: ; อาร์อาร์: "Iteuk"; เอ็มอาร์: "I'tŭk"; เกิด 1 กรกฎาคม ค.ศ. 1983) หรือชื่อจริงว่า พัก จ็อง-ซู (เกาหลี: ; ฮันจา: ; อาร์อาร์: "Bak Jeong-su"; เอ็มอาร์: "Pak Chŏng-su") เป็นนักร้อง นักแต่งเพลง พิธีกร ดีเจ นักแสดงชาวเกาหลีใต้ และเป็นหัวหน้าวงซูเปอร์จูเนียร์
ซูเปอร์จูเนียร์.
อีทึกที่กำลังเดินอยู่ในอับกูจองหาทางไปงานวันเกิดเพื่อนช่วงวันหยุดตอนต้นปี พ.ศ. 2543 ได้รับการแนะนำจากแมวมองให้เข้าร่วมการคัดเลือกศิลปินเข้าสังกัดของบริษัทเอสเอ็ม เอนเตอร์เทนเม้นท์ผ่านทางโครงการสตาร์ไลท์ แคสติ้ง ซิสเต็ม หลังจากผ่านการทดสอบอัดเสียงและการแสดงมากมาย ในที่สุดเขาก็เซ็นสัญญาเข้าเป็นศิลปินฝึกหัดของค่ายเอสเอ็ม เอนเตอร์เทนเม้นท์ ในปีเดียวกันนี้เอง เขาก็มีโอกาสได้ปรากฏตัวทางจอโทรทัศน์ในฐานะนักแสดงประกอบของละครเรื่องสงครามแห่งความรัก (All About Eve) ของสถานีโทรทัศน์ช่องเอ็มบีซี ทั้งยังได้ปรากฏตัวในโฆษณาเป๊ปซี่ในปี พ.ศ. 2545 อีกด้วย ปีต่อมา อีทึกถูกกำหนดวางตัวให้เข้ารวมเป็นศิลปินกลุ่มที่มี 5 คนในนาม โอเค (OK) หรือ พริคอร์ (PRICOR) ร่วมกับดงแฮเพื่อนร่วมกลุ่มในอนาคต แต่แผนการนี้ก็ถูกยุบลงภายในเวลาไม่นานนัก หลังจากนั้นทั้งคู่ก็ถูกดึงเข้ามารวมกับเพื่อนศิลปินฝึกหัดอีก 10 คนกลายเป็นซูเปอร์จูเนียร์ ด้วยวัยวุฒิที่มีมากกว่าคนอื่นๆ อีทึกจึงได้รับการแต่งตั้งให้เป็นผู้นำกลุ่ม
วันที่ 6 พฤศจิกายน 2548 อีทึกได้เปิดตัวอย่างเป็นทางการครั้งแรกในรายการ Popular Songs ทางสถานีโทรทัศน์ช่อง SBS ด้วยฐานะหนึ่งในกลุ่มศิลปินชาย Super Junior 05 ซึ่งเป็นรุ่นแรกของซูเปอร์จูเนียร์ พวกเขาแสดงเพลง TWINS (Knock Out) ซึ่งเป็นเพลงเปิดตัวต่อหน้าผู้ชมราว 500 คน อีทึกเปิดเผยว่าเขาตั้งใจใช้ชื่อนี้ในวงการเพราะเขาต้องการมีชื่อเสียงเช่นเดียวกับคังตะ (และเพื่อป้องกันความสับสนกับชื่อนักแสดงสาวผู้มากประสบการณ์อย่าง ปาร์ค จองซู ด้วย) ชื่อที่ใช้ในการแสดงของเขาแสดงถึงความเป็น "พิเศษ" เพราะเขาต้องการจะเป็นสมาชิกที่มีความพิเศษในกลุ่ม
อีทึกได้ร่วมจัดรายการวิทยุ Super Junior's Kiss the Radio (SUKIRA) หรือ SUKIRA 89.1 Cool FM ซึ่งเป็นสถานีวิทยุในเครือของเคบีเอส กับอึนฮย็อก ช่วงเวลา 20.00 - 22.00 (ตามเวลาในประเทศไทย) ตั้งแต่วันที่ 21 สิงหาคม 2549 ทั้งยังได้รับคำนิยมชมชอบเกี่ยวกับความสามารถในการจัดรายการของเขาอีกด้วย ทำให้เขากระตือรือร้นที่จะทำหน้าที่พิธีกรร่วมในรายการ สตาร์คิง ทางสถานีโทรทัศน์ช่องเอสบีเอสที่มี คัง โฮดง เป็นผู้ดำเนินรายการอยู่ รวมไปถึงรายการ สตรอง ฮาร์ท ที่ดำเนินรายการโดย คัง โฮดง และ ลี ซึงกิ โดยในรายการนี้ อีทึกและเพื่อนร่วมวงอย่างอึนฮย็อกและชินดงได้ร่วมกันสร้างช่วง "ทึกกิกาโย" สร้างความตลกขบขันให้กับผู้ชมและได้รับการสนับสนุนเป็นอย่างมาก
อีทึกได้อยู่ในการรับใช้ชาติ ในวันที่ 31 ตุลาคม 2555
ปัจจุบัน ได้ออกจากการรับใช้ชาติ ในวันที่ 29 กรกฎาคม 2557
อีทึกได้ออกจากการรับใช้ชาติก่อนกำหนด เป็นเวลา 3 เดือน
มายเลิฟ (เพลงของเซลีน ดิออน)

"มายเลิฟ"  คือซิงเกิลแรกของเซลีน ดิออน จากอัลบั้ม ""  เพลงนี้เริ่มเผยแพร่ทางวิทยุเมื่อวันที่ 22 กันยายน พ.ศ. 2551 และเปิดให้ดาวน์โหลดในวันต่อมา ในส่วนของซิงเกิลรูปแบบซีดีออกจำหน่ายในวันที่ 20 ตุลาคม พ.ศ. 2551 ในสหราชอาณาจักร และวันที่ 31 ตุลาคม พ.ศ. 2551 ในเยอรมนี
การประพันธ์ การออกจำหน่าย และการแสดงสด.
"มายเลิฟ" คือผลงานการประพันธ์ของลินดา เพอร์รี แต่เดิมเพลงนี้บรรจุในอัลบั้ม "เทกกิงแชนเซส"  อัลบั้มภาษาอังกฤษของเซลีนในปี พ.ศ. 2550 ส่วนในปี พ.ศ. 2551 เซลีนได้บันทึกเสียงเพลงนี้ระหว่างการจัดคอนเสิร์ตทัวร์เทกกิงแชนเซส  ที่กรุงสต็อกโฮล์ม ประเทศสวีเดน และนำเพลงฉบับร้องสดนี้บรรจุลงในอัลบั้ม "มายเลิฟ: เอสเซนเชียลคอลเลกชัน" อย่างไรก็ดี ในสถานีวิทยุได้รับซิงเกิลวิทยุในฉบับที่บันทึกเสียงในห้องอัดเสียง ส่วนวิดีโอการแสดงสดของเพลงนี้ปฐมทัศน์ในวันที่25 กันยายน พ.ศ. 2551 
ซิงเกิลซีดี "มายเลิฟ" ออกจำหน่ายในสหราชอาณาจักร และเยอรมนีโดยปราศจากการประชาสัมพันธ์ผ่านสื่อใดๆ เพลงนี้ขึ้นชาร์ตอันดับที่ 129 ในชาร์ตซิงเกิลสหราชอาณาจักร และไม่ติดชาร์ตซิงเกิลของเยอรมนี แต่กลับได้รับความนิยมในชาร์ตเพลงร่วมสมัยสำหรับผู้ใหญ่ของสหรัฐอเมริกา โดยขึ้นชาร์ตอันดับสูงสุดที่ 15 และในแคนาดาลำดับที่ 8
เซลีนร้องสดเพลง "มายเลิฟ" ในงานฉลองครบรอบ 43 ปี "Jerry Lewis MDA Telethon" ผ่านเครือข่ายดาวเทียมจากคอนเสิร์ตทัวร์เทกกิงแชนเซส ออกอากาศในวันที่ 31 สิงหาคม พ.ศ. 2551 ในสหรัฐอเมริกา และแคนาดา ในวันที่ 28 ตุลาคม พ.ศ. 2551 เซลีนร้องสดเพลงนี้ในรายการ "ดิโอปราวินฟรีย์โชว์"  และวันที่ 3 ธันวาคม พ.ศ. 2551 ในรายการ "เดอะทูไนต์โชว์วิธเจย์เลโน" 
รูปแบบและรายชื่อเพลง.
ซิงเกิลซีดีสองเพลง (สหรัฐอเมริกา)
ดิจิทัลดาวน์โหลด
โรงเรียนศรีสุวิช

โรงเรียนศรีสุวิช เป็นโรงเรียนเอกชนประเภทสหศึกษา สังกัดสำนักงานเขตพื้นที่การศึกษาชลบุรี เขต 3 เปิดทำการสอนครั้งแรกเมื่อปี พ.ศ. 2505 ตั้งอยู่ที่ เลขที่ 78 หมู่ 5 ปากซอยสุขุมวิท 13 ถนนสุขุมวิท ตำบลบางละมุง อำเภอบางละมุง จังหวัดชลบุรี เปิดสอนตั้งแต่ระดับชั้นเตรียมอนุบาล ถึงระดับชั้นมัธยมศึกษาตอนปลาย 
ประวัติโรงเรียน.
โรงเรียนศรีสุวิช ตั้งอยู่บนถนนสุขุมวิท กิโลเมตรที่ 133 เลขที่ 555 หมู่ที่ 5 ตำบลบางละมุง อำเภอบางละมุง จังหวัดชลบุรี บนเนื้อที่ 8 ไร่ 37 ตารางวา โรงเรียนได้ก่อตั้งและเปิดทำการสอนครั้งแรกเมื่อปี พ.ศ. 2505 โดยมี นางสำเร็จ ดำรงหัด เป็นผู้รับใบอนุญาตคนแรกของโรงเรียน
ต่อมาในปี พ.ศ. 2529 ได้โอนกิจการโรงเรียนศรีสุวิชให้กับ พันตำรวจโทประสาน ฟักฤกษ์ ซึ่งขณะนั้น โรงเรียนศรีสุวิช มีนักเรียนเพียง 112 คน และครู 8 คน มีอาคารเรียน 2 หลัง โดย พันตำรวจโทประสาน ฟักฤกษ์ ได้ดำรงตำแหน่งเป็นผู้รับใบอนุญาต และผู้อำนวยการ ตามใบอนุญาตเลขที่ 10/2529 ตั้งแต่วันที่ 14 ตุลาคม พ.ศ. 2529 มี นางนงลักษณ์ ฟักฤกษ์ ดำรงตำแหน่งเป็นผู้จัดการโรงเรียน 
ในปีการศึกษา พ.ศ. 2541 นางสาวประถมาภรณ์ ฟักฤกษ์ ดำรงตำแหน่งเป็น ครูใหญ่ ได้มีการบริหารงาน และพัฒนาระบบการจัดการศึกษาของโรงเรียนให้เกิดคุณภาพและมีมาตรฐาน ในปีการศึกษา พ.ศ. 2546 โรงเรียนศรีสุวิชได้ขยายการจัดการศึกษาโดยเปิดการจัดการศึกษาในชั้นมัธยมศึกษาตอนต้น 
ในปี พ.ศ. 2551 โรงเรียนศรีสุวิช ได้ปรับโครงสร้างการบริหารงานตามพระราชบัญญัติโรงเรียนเอกชนปี พ.ศ. 2550 พันตำรวจโทประสาน ฟักฤกษ์ ดำรงตำแหน่ง ผู้รับใบอนุญาต และ ประธานคณะกรรมการบริหารโรงเรียน นางนงลักษณ์ ฟักฤกษ์ ดำรงตำแหน่ง เป็นผู้จัดการ และ นางสาวประถมาภรณ์ ฟักฤกษ์ ดำรงตำแหน่งเป็น ผู้อำนวยการ โรงเรียนศรีสุวิช มีการบริหารงานในรูปแบบคณะกรรมการบริหารงานโรงเรียน 
ต่อมาในปี พ.ศ. 2553 พันตำรวจโทประสาน ฟักฤกษ์ ได้เสียชีวิตลง จึงได้แต่งตั้ง นางสาวประถมาภรณ์ ฟักฤกษ์ ดำรงตำแหน่ง ผู้รับใบอนุญาต และ ผู้อำนวยการโรงเรียน นับจากวันที่ 20 กรกฎาคม พ.ศ. 2553 ตามเลขที่หนังสือใบอนุญาต ศธ.(3) 004/2553 เพื่อให้การบริหารงาน และ การจัดการภายในโรงเรียนเป็นไปด้วยความคล่องตัวและเกิดประสิทธิภาพอย่างต่อเนื่องโดย นางนงลักษณ์ ฟักฤกษ์ ดำรงตำแหน่งเป็นผู้จัดการโรงเรียน
ในปี พ.ศ. 2558 นางนงลักษณ์ ฟักฤกษ์ ได้เสียชีวิตลง นางสาวประถมาภรณ์ ฟักฤกษ์ จึงดำรงตำแหน่งเป็น ผู้รับใบอนุญาต ผู้อำนวยการ และผู้จัดการโรงเรียน ตั้งแต่วันที่ 14 กรกฎาคม พ.ศ. 2558 เป็นต้นมา 
หลักสูตร.
โรงเรียนศรีสุวิช จัดการศึกษา 3 ระดับ ได้แก่ ปฐมวัย ประถมศึกษา มัธยมศึกษาตอนต้นและมัธยมศึกษาตอนปลาย
โดยแบ่งการจัดการเรียนสอน ออกเป็น 3 โครงการ คือ
#โครงการ Stardard Program
#โครงการ Intensive Program
#โครงการ Engilsh Program
ค่าธรรมเนียมการเรียนเริ่มต้นที่ 13,070 บาทต่อเทอม
ตำบลด่านม่วงคำ

ตำบลด่านม่วงคำ อยู่ในจังหวัดสกลนคร
ประวัติ.
ชาวตำบลด่านม่วงคำ มีทั้งหมด 11หมู่บ้าน มีชาวภูไทกะตะและชาวไทญ้อ ชาวภูไทกะตะอพยพมา จากบ้านกล้วย บ้านนาบุง บ้านกุซอง บ้านกะหลวง และบ้านท่ากระโจน หมู่บ้านเหล่านี้อยู่ติดต่อแดนระหว่างประเทศลาว และประเทศเวียดนาม ซึ่งขึ้นต่อเมืองมหาชัยกองแก้ว (ปัจจุบันอยู่ในเขตประเทศลาว) ครั้งแรกอพยพมาตั้งบ้านเรือนอยู่ที่เมืองสกลนคร คุ้มวัดเหนือ ในปี พ.ศ. 2423 รศ.99 ชาวคุ้มวัดเหนือคณะหนึ่ง ซึ่งมีทานยาคูอ้วนกับโยมผู้ใหญ่ 8 ท่าน โดยอพยพครอบครัวลงเรือจากหนองหารล่องตามลำน้ำก่ำถึงปากน้ำห้วยแคน ห่างจากสกลนคร 40 กม. แล้วขึ้นไปตั้งบ้านเรือนและวัดใหม่ ใกล้ริมฝั่งน้ำกก ชื่อว่าบ้านขมิ้น อยู่ได้ 5 ปี ก็เกิดโรคระบาด จึงย้าย ข้ามลำน้ำก่ำอยู่ทางทิศตะวันตก ห่างจากที่เก่า 2 กม. ในปี 2427 ตั้งชื่อว่าบ้านด่านม่วงคำ เพราะว่ามีต้นมะม่วงใหญ่อยู่ต้นหนึ่ง 
บ้านเมืองอยู่เย็นเป็นสุขเรื่อยมาทางราชการได้แต่งตั้งนายดี (ท้าวศรีสุราช) เป็นผู้ใหญ่บ้านสมัยนั้นเกิดกรณีพิพาทระหว่างไทยกับอินโดจีนทางราชการจึง ตั้งด่านขึ้นตรวจเรือสินค้า ขึ้นลงตามลำน้ำก่ำที่บ้านด่านม่วงคำ ต่อมาบ้านม่วงคำก็กลายชื่อเป็น "บ้านด่านม่วงคำ"
สภาพทั่วไปของตำบล.
พื้นที่สวนใหญ่เป็นที่ราบลุ่ม เหมาะสำหรับทำการเกษตร มีแหล่งน้ำสำคัญและลำห้วย เช่นลำน้ำกำ กุดแข้ ลำห้วยนาซาว ลำห้วยกุดจิก
อาณาเขตตำบล :
ทิศเหนือ ติดกับ ต.เชียงสือ อ.โพนนาแก้ว จ.สกลนคร
ทิศใต้ ติดกับ ต.ตองโขบ อ.โคกศรีสุพรรณ จ.สกลนคร
ิทิศตะวันออก ติดกับ ต.แมดนาท่ม อ.โคกศรีสุพรรณ จ.สกลนคร
ทิศตะวันตก ติดกับ ต.ม่วงลาย อ.เมือง จ.สกลนคร
จำนวนประชากรของตำบล :
จำนวนประชากรในเขต อบต. 7,091 คน และจำนวนหลังคาเรือน 1,958 หลังคาเรือน
กลยุทธ์เมืองว่าง

กลยุทธ์เมืองว่าง หรือ คงเฉิงจี้  เป็นกลยุทธ์ที่หมายความถึงในยามศึกสงคราม หากกำลังทหารไพร่พลเกิดความอ่อนแอหรือมีกำลังน้อย ยิ่งจงใจแสดงให้ศัตรูเห็นว่าในการศึกมิได้มีการวางแนวป้องกัน ทำให้ศัตรูเกิดความฉงนสนเท่ห์ ไม่กล้าผลีผลามนำกำลังเข้าบุกโจมตี ในสถานการณ์ที่ศัตรูมีกำลังมากกว่า การใช้กลยุทธ์ปิดเมืองเพื่อป้องกันกองทัพตนเองเป็นการเลือกใช้กลยุทธ์ที่มีความพิสดารพันลึกเป็นทวีคูณ
คัมภีร์อี้จิงกล่าวว่า "ท่ามกลางแข็งกันอ่อน" โดยคำว่า "แก้" ใช้ควบคู่กับคำว่า "พิสดาร ซ่อนพิสดาร" ซึ่งหมายความว่า ในขณะที่ศัตรูมีกองกำลังแข็งแรง หากแต่กองกำลังแลไพร่พลอ่อนแอให้จัดกำลังทหารโดยใช้กลยุทธ์ "กลวงยิ่งทำกลวง" เพื่อเป็นการแสดงให้เห็นถึงความพิสดารในกลศึกที่ศัตรูคาดการณ์ไม่ถึง ตัวอย่างการนำเอากลยุทธ์ปิดเมืองไปใช้ได้แก่ขงเบ้งที่ถอยทัพหลบหนีสุมาอี้หลังจากม้าเจ๊กเสียเมืองเกเต๋ง โดยแสร้งทำเป็นวางเฉยไม่สะดุ้งสะเทือนกับกองกำลังทหารสุมาอี้ที่ยกทัพติดตามมา
ตัวอย่างกลยุทธ์.
ในครั้งนั้นขงเบ้งได้ใช้วิธีเปิดประตูเมืองไว้แล้วตนขึ้นไปนั่งดีดพิณบนประตูเมืองเพื่อถ่วงเวลาให้ทหารได้ถอยทัพอย่างสะดวกและสามารถข่มทัพของสุมาอี้ จนสุมาอี้ไม่กล้าผลีผลามบุกเข้าตีเอาเมืองและต้องถอยทัพกลับไป
สมเด็จพระเจ้ากุสตาฟที่ 5 แห่งสวีเดน

สมเด็จพระเจ้ากุสตาฟที่ 5 แห่งสวีเดน (ออสการ์ กุสตาฟ อดอล์ฟ) พระราชสมภพเมื่อวันที่ 16 มิถุนายน ค.ศ. 1858 พระราชโอรสพระองค์แรกในสมเด็จพระเจ้าออสการ์ที่ 2 แห่งสวีเดน และ โซเฟียแห่งนัสเซา และเสด็จสวรรคตเมื่อวันที่ 29 ตุลาคม ค.ศ. 1950 ด้วยพระชนมพรรษา 92 พรรษา
พระราชโอรส.
สมเด็จพระเจ้ากุสตาฟที่ 5 มีพระราชโอรส 3 พระองค์ดังนี้
ลามูแรกซิสต็องกอร์

"ลามูแรกซิสต็องกอร์" ("ความรักยังคงอยู่") คือซิงเกิลภาษาฝรั่งเศสของเซลีน ดิออน ซึ่งในภายหลังได้มีการแต่งคำร้องใหม่เป็นภาษาสเปน และเรียบเรียงทำนองใหม่ ในชื่อว่า "อาอุนเอกซิสเตอามอร์" 
ลามูแรกซิสต็องกอร์.
"ลามูแรกซิสต็องกอร์" ("ความรักยังคงอยู่") คือซิงเกิลของเซลีน ดิออน จากอัลบั้ม "ดียงช็องต์ปลามงดง" ออกเผยแพร่เป็นซิงเกิลวิทยุที่ 2 ในแคนาดา เมื่อวันที่ 14 ตุลาคม พ.ศ. 2534 และออกจำหน่ายในรูปแบบซีดีที่ 3 ในฝรั่งเศสเมื่อวันที่ 17 มกราคม พ.ศ. 2537 
"ลามูแรกซิสต็องกอร์" ออกจำหน่ายในแคนาดาโดยไม่มีมิวสิกวิดีโอ จนกระทั่งเมื่อโซนี่มิวสิกออกจำหน่ายซิงเกิลนี้ในฝรั่งเศส จึงได้ถ่ายทำมิวสิกวิดีโอใน พ.ศ. 2536 อำนวยการสร้างโดย Alain Desrochers ซึ่งวิดีโอนี้ได้รับการบรรจุภายหลังในดีวีดีองเนอช็องฌ์ปา (พ.ศ. 2548) 
บันทึกการแสดงสดของเพลง "ลามูแรกซิสต็องกอร์" บรรจุในอัลบั้ม "อาลอแล็งปียา" และ "โอเกอร์ดูว์สตาด" และเพลงนี้ได้บรรจุในอัลบั้มเพลงฮิตในปี พ.ศ. 2548 "องเนอช็องฌ์ปา" 
"ลามูแรกซิสต็องกอร์" ขึ้นอันดับที่ 16 ในชาร์ตแอร์เพลย์เกแบ็ก และอยู่ในลำดับนั้นกว่า 20 สัปดาห์ ในฝรั่งเศสเพลงนี้ขึ้นอันดับสูงสุดที่ 31 และอยู่ในลำดับนั้น 23 สัปดาห์ 
รูปแบบและรายชื่อเพลง.
ซิงเกิลวิทยุ พ.ศ. 2534 (ประเทศแคนาดา)
ซิงเกิลซีดี พ.ศ. 2537 (ประเทศฝรั่งเศส)
อาอุนเอกซิสเตอามอร์.
"อาอุนเอกซิสเตอามอร์"  คือซิงเกิลของ เซลีน ดิออน นักร้องสาวชาวแคนาดา จากอัลบั้ม "อะนิวเดย์แฮสคัม" โดยเพลงนี้เป็นเพลงภาษาสเปนโดยใช้ทำนองจากเพลง "ลามูแรกซิสต็องกอร์" จากอัลบั้ม "ดียงช็องต์ปลามงดง" โดย Ignacio Ballesteros-Diaz ได้ประพันธ์เนื้อร้องภาษาสเปน และให้ชื่อใหม่ว่า "อาอุนเอกซิสเตอามอร์" ซิงเกิลนี้ได้เผยแพร่ในสหรัฐ เซลีนยังขับร้องเพลงนี้ในงานประกาศรางวัล "บิลบอร์ด 2002 ลาติน" ซึ่งในงานนี้เธอเคยได้รับรางวัลในเพลง "มายฮาร์ตวิลโกออน" ซึ่งเป็นเพลงภาษาอังกฤษเพลงแรกที่ได้รับรางวัลนี้ 
รูปแบบและรายชื่อเพลง.
ซิงเกิลวิทยุ 1 เพลง (สหรัฐ)
การสื่อสารมวลชน

การสื่อสารมวลชน  เป็นคำที่ใช้อธิบายถึงสาขาวิชาที่เกี่ยวกับการถ่ายทอดข้อมูลผ่านสื่อมวลชนให้คนส่วนใหญ่ มักมีความหมายเกี่ยวข้องกับหนังสือพิมพ์ นิตยสาร วิทยุ โทรทัศน์ ภาพยนตร์ ที่ใช้ในการเผยแพร่ข่าวหรือโฆษณา
เอ็ดเวิร์ด สเพลเลียร์

เอ็ดเวิร์ด สเพลเลียร์  เป็นนักแสดงและโปรดิวเซอร์ชาวอังกฤษ มีผลงานภาพยนตร์เรื่อง กำเนิดนักรบมังกรกู้แผ่นดิน (Eragon)" เกิดเมื่อ 7 เมษายน ค.ศ. 1988 เกิดที่ St Richards Hospital,West Sussex และโตที่ West Sussex เมื่ออายุ 7 ปีได้เข้าเรียนที่ Dorset House School หลังจาก Twentieth Century Fox กับคณะผู้สร้างภาพยนตร์เรื่องนี้เลือกเฟ้นจากบรรดานักแสดงหนุ่มทั่วโลก ซึ่งเป็นกระบวนการสรรหาที่ยิ่งใหญ่ไม่แพ้ “แฮร์รี่ พอตเตอร์” เขาคว้าบท "Eragon" ไปครองหลังจากเข้ามาทดสอบหน้ากล้องเพียงครึ่งชั่วโมงเท่านั้น ซึ่งนั่นก็เพียงไม่กี่วันก่อนเปิดกล้อง ก่อนหน้านั้นเขาเคยแสดงละครเวทีของโรงเรียนหลายเรื่อง ตอนนี้สเพลเลียร์ก็กำลังเร่งเรียนให้จบเพื่อยึดอาชีพเป็นนักแสดงเต็มตัวต่อไป 
ด้วยความที่ไม่มีประสบการณ์ในงานแสดงเลยภายใต้การฝึกจากโรงเรียน อเมเทอร์ โปรดักชัน อย่างไรก็ตามเขาสามารถทำเงินได้ถึง 180,000 ดอลลาห์สหรัฐ สำหรับบทบาทนำให้ภาพยนตร์เงินล้านอย่าง Eragon
นอกจากนี้ สเพลเลียร์ยังมีพรสวรรค์ในด้านอื่นๆ อีกด้วย ไม่ว่าจะเป็น ฟุตบอล รักบีฟุตบอล หรือการเล่นแซ็กโซโฟน
ด้านชีวิตส่วนตัว เขาอาศัยอยู่ที่ บริสตอล, สหราชอาณาจักร และเขาแต่งงานกับ เอเชีย เมซีย์ (Asia Macey) และมีบุตรด้วยกัน 2 คน
ปฏิบัติการณ์เดือด ล่าบันทึกลับสุดขอบโลก

ปฏิบัติการณ์เดือด ล่าบันทึกลับสุดขอบโลก  เป็นภาพยนตร์ลึกลับ/ผจญภัยลำดับที่ 2 ในชุด "National Treasure" นำแสดงโดยนิโคลัส เคจ, ไดแอน ครูเกอร์, จัสติน บาร์ธา, จอน วอยต์, เฮเลน เมียร์เรนและเอ็ด แฮร์ริส ออกฉายเมื่อวันที่ 21 ธันวาคม ค.ศ. 2007
ฟุตซอลชิงแชมป์โลก 2004

การแข่งขันฟุตซอลชิงแชมป์โลก 2004 หรือ (FIFA Futsal World Championship) นับเป็นการแข่งขันฟุตซอลชิงแชมป์โลกครั้งที่ 5 ซึ่งจัดขึ้นที่สาธารณรัฐจีน(จีนไทเป)ระหว่างวันที่ 21 พฤศจิกายน- 5 ธันวาคม พ.ศ. 2547 มีทีมชาติต่างๆเข้าร่วมแข่งขันทั้งสิ้น 16 ทีม ซึ่งผู้ชนะคือ ทีมชาติ สเปน โดยเอาชนะทีมชาติ อิตาลีในรอบชิงชนะเลิศ
สถานที่แข่งขัน.
ต่อไปนี้เป็นสนามกีฬาในร่มที่ใช้ในการแข่งขัน
การตลาด.
สิทธิการออกอากาศ.
สหพันธ์ฟุตบอลนานาชาติ จำหน่ายลิขสิทธิ์การถ่ายทอดโทรทัศน์ ซึ่งอยู่ในช่วงเวลา 20:15-22:15 น., 22:15-00:15 น. และ 01:30-03:30 น. ให้แก่สถานีโทรทัศน์สีกองทัพบก ช่อง 7 ได้รับลิขสิทธิ์เพียงผู้เดียวในการถ่ายทอดการแข่งขันฟีฟ่าฟุตซอลชิงแชมป์โลก 2004 ในทุกนัดที่ฟุตซอลทีมชาติไทย ลงแข่งขัน
ศิริจันทร์ อิศรางกูร ณ อยุธยา

จ่าสิบเอกหญิง ศิริจันทร์ อิศรางกูร ณ อยุธยา (เกิดวันที่ 30 เมษายน พ.ศ. 2475) เป็นนักร้องอาวุโส ที่มีชื่อเสียงจากเพลงลูกทุ่ง โดยเฉพาะเพลง "สาวชาวสวน" ของครูไพบูลย์ บุตรขัน นอกจากนี้ยังเป็นผู้ร้องเพลงปลุกใจ "หนักแผ่นดิน" และ "สุดแผ่นดิน" ของพันโทบุญส่ง หักฤทธิ์ศึก คู่กับสิบโท อุบล คงสิน เมื่อ พ.ศ. 2518
ประวัติ.
ศิริจันทร์ อิศรางกูร ณ อยุธยา มีชื่อเล่นว่า แดง เป็นบุตรสาวของขุนศิริรัชดากร (หม่อมหลวงแฉล้ม อิศรางกูร) อดีตผู้ตรวจราชการกรมสรรพสามิต เกิดเมื่อวันที่ 30 เมษายน พ.ศ. 2475 ที่จังหวัดภูเก็ต เมื่ออายุได้ 3 ปี ครอบครัวก็ได้ย้ายมากรุงเทพมหานครฯ จบการศึกษาชั้นมัธยม 6 จากโรงเรียนสตรีศรีสุริโยทัย จากนั้นเริ่มร้องเพลงตามวงดนตรีย่านพระโขนง ร้องเพลงสากล และเพลงของสวลี ผกาพันธุ์
การร้องเพลง.
เมื่ออายุได้ 20 ปี ศิริจันทร์สอบเข้ารับราชการทหารบก ร่วมวงดนตรีกองดุริยางค์ทหารบก และได้อัดแผ่นเสียงเพลงแรก คือเพลง "เกลียดแสงจันทร์" แต่งโดยครูเปรื่อง ชื่นประโยชน์ ต่อมาในปี พ.ศ. 2499 ได้บันทึกเสียงเพลง "สาวชาวสวน" ของครูไพบูลย์ บุตรขัน ได้รับความนิยมเป็นอย่างสูง แล้ด้วยน้ำเสียงที่มีสไตล์ออดอ้อน ทำให้ได้ร้องเพลงอีกหลายเพลง ที่ชื่อเพลงขึ้นต้นด้วยคำว่า "สาว-" เช่น สาวชาวไร่ สาวชาวนา สาวคลองอ้อม
ศิริจันทร์ ได้กลับมาร่วมงานกับครูไพบูลย์ บุตรขันอีกครั้ง โดยขับร้องเพลง "สาวชาวทุ่ง" ประกอบภาพยนตร์เพลง ที่ในเรื่องขับร้องโดยเพชรา เชาวราษฎร์ เพลงนี้ได้รับรางวัลรองชนะเลิศ รางวัลแผ่นเสียงทองคำพระราชทาน
ศิริจันทร์ อิศรางกูร ณ อยุธยา เป็นเพื่อนสนิทกับวงจันทร์ ไพโรจน์ โดยร้องเพลงประจำอยู่ที่ร้านวงจันทร์ ของวงจันทร์ ไพโรจน์ตั้งแต่สมัยยังรับราชการอยู่ และเมื่อเกษียณอายุราชการในปี พ.ศ. 2535 ก็ได้มาร้องเพลงประสานเสียงคู่กัน และออกผลงานด้วยกัน ชื่อชุด "สองจันทร์"
บั้นปลายชีวิต.
ศิริจันทร์เสียชีวิตลงเงียบๆในบ้านพัก โดยไม่ทราบวัน เดือนพฤศจิกายน ปี พ.ศ. 2554 ในวัย 79 ปี
ผจญภัยครอบครัวจอมเพี้ยน ฝ่าโลกอนาคต

ผจญภัยครอบครัวจอมเพี้ยน ฝ่าโลกอนาคต  เป็นภาพยนตร์แอนิเมชันอเมริกันแนวตลก-ดรามาและนิยายวิทยาศาสตร์ ฉายเมื่อ ค.ศ. 2007 สร้างโดย วอลต์ดิสนีย์แอนิเมชันสตูดิโอส์ และจัดจำหน่ายโดย วอลต์ดิสนีย์พิกเชอส์ ภาพยนตร์กำกับโดย สตีเฟน เจ. แอนเดอร์สัน (เป็นการกำกับภาพยนตร์เรื่องแรกของเขา) อำนวยการสร้างโดย โดโรที แมกคิม จากบทภาพยนตร์โดย แอนเดอร์สันที่เขียนร่วมกันกับ ดอน ฮอลล์, นาทาน เกรโน, โจ มาเทโอ, จอน เบิร์นสไตน์, มิเชล สปิตซ์และออเรียน เรดสัน โดยดัดแปลงบางส่วนจากหนังสือเด็ก "อะเดย์วิทวิลเบอร์ รอบินสัน" โดย วิลเลียม จอยซ์ เมื่อ ค.ศ. 1990 ให้เสียงตัวละครโดย แดเนียล แฮนเซนและจอร์แดน ฟราย, เวสลีย์ ซิงเกอร์แมน, แองเจลา บาสเซตต์, ทอม เซลเลก, ฮาร์แลนด์ วิลเลียมส์, ลอรี เมตคาล์ฟ, นิโคล ซัลลิแวน, อดัม เวสต์, อีทาน แซนด์เลอร์, ทอม เคนนีและแอนเดอร์สัน ภาพยนตร์เล่าเรื่องราวของ ลูอิส นักประดิษฐ์ซึ่งเป็นเด็กกำพร้าวัย 12 ปี เขาต้องการได้รับเลี้ยงเป็นบุตรบุญธรรมอย่างสิ้นหวัง เขาได้พบกับ วิลเบอร์ รอบินสัน นักเดินทางข้ามเวลาวัยเยาว์ที่พาเขาไปสู่ ค.ศ. 2037 เพื่อเยี่ยมครอบครัวที่แปลกประหลาดของเขา พวกเขาต้องป้องกันไม่ให้ชายลึกลับสวมหมวกเปลี่ยนชะตากรรมและอนาคตของลูอิส
การพัฒนาเริ่มต้นใน ค.ศ. 2002 และเริ่มสร้างใน ค.ศ. 2004 โดยใช้ชื่อชั่วคราวว่า "อะเดย์วิทวิลเบอร์ รอบินสัน" กำหนดฉายใน ค.ศ. 2006 แอนเดอร์สันพัฒนาความสัมพันธ์ส่วนตัวกับตัวละครหลัก ลูอิส เพราะตัวเขาเองเติบโตขึ้นมาเป็นเด็กกำพร้าและได้รับการรับเลี้ยงบุตรบุญธรรมในเวลาต่อมา แต่เดิมดิสนีย์วางแผนที่จะใช้สไตล์ของจอยซ์ ก่อนที่จะมีการตัดสินใจปรับปรุงสไตล์นี้เล็กน้อย เนื่องจากเขามีส่วนร่วมในภาพยนตร์ "โรบอทส์" ของ บลูสกาย สตูดิโอส์ ทีมงานแอนิเมชันมีความท้าทายในการสร้างแอนิเมชันซีจีมนุษย์ โดยได้รับแรงบัลดาลใจจาก "รวมเหล่ายอดคนพิทักษ์โลก" ของ พิกซาร์ ในขณะที่แรงบันดาลใจสำหรับภาพยนตร์เรื่องนี้มาจากแอนิเมชันคลาสสิกของดิสนีย์ เช่น "อลิซท่องแดนมหัศจรรย์", "ซินเดอเรลล่า" และ "ปีเตอร์ แพน" เช่นเดียวกับการ์ตูนของวอร์เนอร์บราเธอส์ เพื่อจับภาพสุนทรียศาสตร์ของทศวรรษ 1950 การเข้าซื้อกิจการพิกซาร์ของดิสนีย์เมื่อต้น ค.ศ. 2006 ทำให้ภาพยนตร์เกือบร้อยละ 60 รวมถึงตัวร้ายและตอนจบถูกทิ้งและทำใหม่ แดนนี เอลฟ์แมน เป็นผู้แต่งดนตรีประกอบภาพยนตร์ ในขณะที่ศิลปินเช่น รูฟัส เวนไรต์, ร็อบ ทอมัส, ดิออล-อเมริกันรีเจกส์และเดย์ไมต์บีไจแอนต์ส มีส่วนร่วมในเพลงประกอบภาพยนตร์
"ผจญภัยครอบครัวจอมเพี้ยน ฝ่าโลกอนาคต" ฉายรอบปฐมทัศน์ที่โรงละครแอลแคปิตันในลอสแอนเจลิสเมื่อวันที่ 25 มีนาคม ค.ศ. 2007 ฉายในสหรัฐเมื่อวันที่ 30 มีนาคมในระบบปกติและดิสนีย์ดิจิทัล 3-ดี และฉายในไทยวันที่ 19 เมษายน ภาพยนตร์ได้รับการตอบรับที่ดีจากนักวิจารณ์ โดยชมในส่วนของแอนิเมชันและเรื่องราว แต่ภาพยนตร์ล้มเหลวจากการทำเงินในบ็อกซ์ออฟฟิศ โดยทำเงิน 170.5 ล้านดอลลาร์สหรัฐ จากทุนสร้าง 150 ล้านดอลลาร์สหรัฐ
เตียวเปา

เตียวเปา (#เปลี่ยนทาง คริสต์ศตวรรษที่ 3) มีชื่อในภาษาจีนกลางว่า จาง เปา  เป็นบุตรชายคนโตของเตียวหุย ขุนพลผู้รับใช้ขุนศึกเล่าปี่ในช่วงปลายราชวงศ์ฮั่นตะวันออกและรัฐจ๊กก๊กในยุคสามก๊กของจีน ข้อมูลเกี่ยวกับประวัติของเตียวเปามีน้อยมาก เนื่องจากชีวประวัติของเตียวหุยในบันทึกประวัติศาสตร์"สามก๊กจี่"ระบุเพียงแค่ว่าเตียวเปาเป็นบุตรคนโตของเตียวหุยและเสียชีวิตก่อนเวลาอันควร
เตียวเปามีบุตรชายชื่อเตียวจุ๋น (張遵 "จาง จุน") ผู้ดำรงตำแหน่งราชเลขาธิการ (尚書 "ช่างชู") ในราชสำนักจ๊กก๊ก และถูกสังหารในยุทธการที่กิมก๊ก (綿竹 "เหมียนจู๋") เมื่อปี ค.ศ. 263 ในช่วงการพิชิตจ๊กก๊กโดยวุยก๊ก เตียวเปายังมีน้องชายชื่อเตียวเซีย (張紹 "จาง เช่า") ผู้สืบทอดบรรดาศักดิ์ของบิดาและดำรงตำแหน่งรองราชเลขาธิการ (尚書僕射 "ช่างชูผูเช่อ") ในราชสำนักจ๊กก๊ก หลังจ๊กก๊กล่มสลายใน ค.ศ. 263 เตียวเซียพร้อมกับอดีตขุนนางจ๊กก๊กอีกหลายคนที่ยอมจำนนได้รับการแต่งตั้งให้มีบรรดาศักดิ์โหว (侯) โดยราชสำนักวุยก๊ก
ในวรรณกรรม "สามก๊ก".
เตียวเปาเป็นนักรบที่มีฝีมือไม่แพ้พ่อ ออกศึกกับพระเจ้าเล่าปี่ครั้งแรกที่ศึกอิเหลง (ออกศึกพร้อมกับกวนหิน) เพื่อแก้แค้นซุนกวนให้กวนอูและเตียวหุยที่ถูกฆ่าตาย เตียวเปาแสดงฝีมือให้เป็นที่ประจักษ์หลายครั้ง แต่ศึกครั้งนี้ พระเจ้าเล่าปี่ต้องพ่ายให้กับสติปัญญาของลกซุน จนต้องถอยทัพไปที่เป๊กเสีย และตรอมพระทัยสวรรคต
หลังพระเจ้าเล่าปี่สวรรคต เตียวเปาก็คอยช่วยเหลือขงเบ้งในศึกต่าง ๆ หลายครั้ง โดยมักจะได้รับคำสั่งให้ทำงานพร้อมกับกวนหิน ต่อมา เตียวเปาป่วยหนัก ในขณะที่ขงเบ้งไปตีวุยกก๊ก ในระหว่างที่กำลังได้ชัยสุมาอี้ ขงเบ้งกลับได้รับข่าวร้ายว่าเตียวเปาเสียชีวิตแล้ว ขงเบ้งเสียใจมากจนล้มป่วยต้องถอยทัพกลับไป
อองเป๋ง

อองเป๋ง (#เปลี่ยนทาง ;?-248) เป็นขุนพลแห่งรัฐ จ๊กก๊ก ใน สมัยสามก๊ก ของจีน เดิมเป็นนายทหารรับใช้ภายใต้ขุนศึก โจโฉ ในช่วงปลาย ราชวงศ์ฮั่นตะวันออก ในปี ค.ศ. 218 เขาได้แปรพักตร์ไปเข้ากับคู่แข่งของโจโฉ เล่าปี่ ซึ่งต่อมาได้กลายเป็นจักรพรรดิผู้ก่อตั้ง จ๊กก๊ก ระหว่าง ยุทธการที่ฮันต๋ง แม้ว่าเขาจะเป็นนักพูดที่ยอดเยี่ยมแต่อองเป๋งไม่เคยเรียนรู้ที่จะอ่านเพราะเขาเข้าร่วมกองทัพตั้งแต่อายุยังน้อย แต่เขาไม่ปล่อยให้ความพิการของเขามาหยุดเขาและให้เสมียนช่วยเขาทำรายงาน ขึ้นชื่อว่าเป็นคนเคร่งครัด เลื่อนยศกลายเป็นแม่ทัพอาวุโส ในอาชีพของเขา เขาเอาชนะ เตียวคับ และเป็นผู้บัญชาการกองทัพจ๊กก๊กระหว่าง ยุทธการที่ซิงฉี ตำแหน่งสูงสุดที่เขาไปถึงคือแม่ทัพอาวุโสผู้พิทักษ์แดนเหนือ (鎮北大將軍)
เขาฮิว

เขาฮิว  เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ในยุคสามก๊ก
ประวัติ.
เขาฮิว เป็นชาวเมืองหนานหยัง มณฑลเหอหนาน เป็นที่ปรึกษาของอ้วนเสี้ยว เป็นผู้เสนอและให้อ้วนเสียวยกทัพไปตีโจโฉ อ้วนเสี้ยวก็ทำตาม เป็นเพื่อนรักของโจโฉมาตั้งแต่วัยรุ่น แต่ถือหน้าที่เป็นสำคัญ จึงไม่เห็นแก่หน้าใคร แต่อ้วนเสี้ยวอดระแวงสงสัยมิได้หยุด เขาฮิวเสียใจ ถึงกับจะเชือดคอตาย ในที่สุดเลยตัดสินใจไปหนีไปเข้ากับโจโฉ แนะนำโจโฉให้ลอบยกกำลังไปเผาเสบียงอ้วนเสี้ยวที่ตำบลอัวเจ๋า โจโฉเห็นชอบด้วย เมื่อเผาเสบียงสำเร็จแล้ว ก็ตีทัพอ้วนเสี้ยวแตกพ่ายไปจากกัวต๋อ ยุทธภูมิใหญ่ อ้วนเสี้ยวเสียใจถึงแก่กรรม โจโฉก็รุกไล่ต่อไป จนกระทั่งยึดแคว้นกิจิ๋วของอ้วนเสี้ยว ได้ทั้งหมด เมื่อยึดกิจิ๋วได้นั้น เขาฮิวมีปากเสียงกับเคาทู นายทหารเอกของโจโฉ เขาฮิวว่าตนเป็นต้นคิด เคาทูว่าตนเป็นคนรบชนะ เขาฮิวโต้ว่า “ตัวมึงมีฝีมือก็จริง แต่กูคิดอ่านให้มึงจึงได้ทำตาม อุปมาเหมือนกูเป็นนายได้ใช้มึง” เคาทูได้ฟังก็โกรธ ชักกระบี่ออกตัดศีรษะเขาฮิวเสีย ณ ที่นั้น
ศักดิ์ชาย ดีนาน

ศักดิ์ชาย ดีนาน ชื่อเล่น โป๋ย เกิดที่จังหวัดสุรินทร์ เป็นผู้กำกับภาพยนตร์ นักเขียนบทภาพยนตร์ชาวไทย เข้าสู่วงการภาพยนตร์ด้วยการเป็นพนักงานประจำตำแหน่งนักเขียนบทภาพยนตร์ให้กับอาร์เอสฟิล์มส์ ร่วมงานกับ อดิเรก วัฏลีลา หรือ “อังเคิล” เมื่อปี พ.ศ. 2539 ขณะอยู่ที่อาร์เอสฟิล์มส์ได้เข้าไปมีส่วนกับการเขียนบทภาพยนตร์หลายเรื่อง มีส่วนร่วมในการเขียนบทภาพยนตร์อย่าง "ฝันติดไฟหัวใจติดดิน" (2541), "ปาฏิหาริย์โอม-สมหวัง" (2541), "โคลนนิ่ง คนก๊อปปี้คน" (2542) 
หลังจากนั้น ช่วงต้นปี พ.ศ. 2542 ลาออกจากอาร์เอสฟิล์ม เพื่อมาเป็นนักทำหนังอิสระ และกลับมาร่วมงานกับอังเคิลอีกครั้ง ที่ฟิล์มบางกอกในช่วงปี พ.ศ. 2543 ในฐานะครีเอทีฟและที่ปรึกษาด้านบทภาพยนตร์ อาทิ "บางระจัน" (2543), "โกลคลับ เกมล้มโต๊ะ" (2544) และ "พรางชมพู" (2545) ปัจจุบันมาเป็นคนทำหนังอิสระอีกครั้งหนึ่ง ในปี 2551 มีผลงานกำกับภาพยนตร์ร่วมกับผู้กำกับชาวลาว อนุสอน สิริสักดา ในภาพยนตร์เรื่อง "สะบายดี หลวงพะบาง" และภาคต่อ "สะบายดี 2 ไม่มีคำตอบจาก..ปากเซ"
คณะศิลปกรรมศาสตร์ มหาวิทยาลัยทักษิณ

คณะศิลปกรรมศาสตร์ มหาวิทยาลัยทักษิณ (Faculty of Fine and Applied Arts, Thaksin University) ตั้งอยู่ที่ วิทยาเขตสงขลา เลขที่ 140 หมู่ที่ 4 ตำบลเขารูปช้าง อำเภอเมืองสงขลา จังหวัดสงขลา
ประวัติ.
ในปี 2522 มหาวิทยาลัยศรีนครินทรวิโรฒ วิทยาเขตสงขลา ได้เปิดสอนวิชาพื้นฐาน รายวิชาศิลปะและวัฒนธรรม เป็นวิชาเลือกบังคับ เลือกเสรี ในฐานะภาควิชาศิลปะและวัฒนธรรม และเปิดวิชาเลือกเสรีรายวิชาพื้นฐานทางด้านดุริยางคศาสตร์ในฐานะภาควิชาดุริยางคศาสตร์ คณะมนุษยศาสตร์ ต่อมาในปีการศึกษา 2535 ได้เปิดเป็นวิชาโท สาขาวิชาดุริยางคศาสตร์ ในปีการศึกษา 2537 ภาควิชาศิลปะและวัฒนธรรมเปลี่ยนเป็นภาควิชาศิลปกรรมโดยเปิดสอนเป็นวิชาเอกทัศนศิลป์หลักสูตร 4 ปี ในปีการศึกษา 2538 ภาควิชาดุริยางคศาสตร์ ได้เปิดสอนวิชาเอกดุริยางคศาสตร์(สากล)
ในปี พ.ศ. 2539 มหาวิทยาลัยศรีนครินทรวิโรฒภาคใต้ ได้รับการสถาปนาเป็นมหาวิทยาลัยทักษิณ จึงได้มีการปรับสภาพสาขาวิชาเอกทัศนศิลป์และสาขาวิชาดุริยางคศาสตร์ เป็นภาควิชาเดียวกัน คือ ภาควิชาศิลปกรรม คณะมนุษยศาสตร์และสังคมศาสตร์
14 สิงหาคม 2546 คณะศิลปกรรมศาสตร์ ได้รับความเห็นชอบจากสภามหาวิทยาลัยทักษิณ ให้จัดตั้งเป็นหน่วยงานราชการภายในมหาวิทยาลัยทักษิณ โดยแบ่งโครงสร้างองค์กรออกเป็น 4 หน่วยงานหลัก ได้แก่ สำนักงานเลขานุการคณะศิลปกรรมศาสตร์ สาขาวิชาทัศนศิลป์ สาขาวิชา ดุริยางคศาสตร์ไทย และสาขาวิชาดนตรีนานาชาติ (ดุริยางคศาสตร์สากล)
7 กุมภาพันธ์ 2548 คณะกรรมการบริหารข้าราชการมหาวิทยาลัยทักษิณ ในการประชุม ครั้งที่1/2548 มีมติให้คณะใหม่ดำเนินการโดยมีสำนักงานเลขานุการคณะเป็นหน่วยงานกลางในการดำเนินการสนับสนุนการจัดการเรียนการสอน การบริหารงบประมาณ และมีประธานบริหารหลักสูตรทำหน้าที่บริหารจัดการด้านวิชาการของหลักสูตรต่างๆ สังกัดคณะฯ ทั้งนี้ให้ยกเลิกตำแหน่งหัวหน้าสาขาวิชา
หลักสูตร.
คณะศิลปกรรมศาสตร์ จัดการเรียนการสอนในสาขาวิชาดังนี้
คณะเศรษฐศาสตร์และบริหารธุรกิจ มหาวิทยาลัยทักษิณ

คณะเศรษฐศาสตร์และบริหารธุรกิจ มหาวิทยาลัยทักษิณ วิทยาเขตสงขลา ตั้งอยู่ที่ 140 หมู่ที่ 4 ตำบลเขารูปช้าง อำเภอเมือง จังหวัดสงขลา
ประวัติ.
คณะเศรษฐศาสตร์และบริหารธุรกิจ
 ในปี 2533 มหาวิทยาลัยศรีนครินทรวิโรฒ ภาคใต้ ได้เปิดสอนหลักสูตรเศรษฐศาสตร์บัณฑิต(ศ.บ.)
ซึ่งเป็นการเปิดสอนวิชาเศรษฐศาสตร์เป็นแห่งแรกในภาคใต้
ส่วนภาควิชาบริหารธุรกิจได้เปิดสอนหลักสูตรบริหารธุรกิจบัณฑิต(บธ.บ) สาขาการบัญชี และสาขาการตลาด ซึ่งเป็นหลักสูตรต่อเนื่อง 2 ปี
การจัดการเรียนการสอนหลักสูตรดังกล่าวอยู่ในความรับผิดชอบของภาควิชาเศรษฐศาสตร์ และภาควิชาบริหารธุรกิจ สังกัดคณะสังคมศาสตร์
และได้รับความร่วมมือจากคณะต่าง ๆ ได้แก่ คณะวิทยาศาสตร์ คณะมนุษยศาสตร์ คณะศึกษาศาสตร์ และคณะพลศึกษา
โดยในระยะแรกที่เปิดสอนมีอาจารย์ประจำสาขาเศรษฐศาสตร์ 3 คน และสาขาบริหารธุรกิจ 2 คน
ได้รับการสนับสนุนอาจารย์พิเศษจากมหาวิทยาลัยศรีนครินทรวิโรฒ ประสานมิตร มหาวิทยาลัยสงขลานครินทร์ จุฬาลงกรณ์มหาวิทยาลัย
มหาวิทยาลัยธรรมศาสตร์ รวมทั้งวิทยากรจากหน่วยงานราชการและเอกชน
 ต่อมา ในวันที่ 1 พฤศจิกายน 2539 มหาวิทยาลัยศรีนครินทรวิโรฒ ภาคใต้ ได้ยกฐานะเป็นมหาวิทยาลัยทักษิณ
ได้รวมภาควิชาเศรษฐศาสตร์และภาควิชาบริหารธุรกิจเข้าด้วยกัน โดยจัดตั้งเป็นภาควิชาเศรษฐศาสตร์และบริหารธุรกิจ สังกัดคณะมนุษยศาสตร์และสังคมศาสตร์
 ต่อมา สภามหาวิทยาลัย ในการประชุมครั้งที่ 5/2546 วันที่ 20 กันยายน 2546 ได้อนุมัติให้จัดตั้งเป็นหน่วยงานราชการภายในมหาวิทยาลัยทักษิณ และแบ่งงานภายในโดยให้มีสำนักงานเลขานุการ
 ปัจจุบัน คณะเศรษฐศาสตร์และบริหารธุรกิจ เปิดสอนระดับปริญญาตรี 4 หลักสูตร
ได้แก่ หลักสูตรเศรษฐศาสตรบัณฑิต(ศ.บ.) สาขาวิชาเศรษฐศาสตร์
หลักสูตรบริหารธุรกิจบัณฑิต(บช.บ.) สาขาวิชาการบัญชี วิชาเอกการบัญชี
หลักสูตรบริหารธุรกิจบัณฑิต(บธ.บ.) สาขาวิชาบริหารธุรกิจ วิชาเอกการตลาด
วิชาเอกการประกอบการและการจัดการ วิชาเอกการจัดการการค้าปลีก
และระดับปริญญาโท 1 หลักสูตร คือ หลักสูตรบริหารธุรกิจมหาบัณฑิต(บธ.ม.) สาขาวิชาการจัดการธุรกิจ
 สำหรับบุคลากรประจำคณะเศรษฐศาสตร์และบริหารธุรกิจ มีจำนวนทั้งสิ้น 42 คน โดยเป็นบุคลากรสายวิชาการ จำนวน 30 คน และบุคลากรสายสนับสนุนวิชาการ จำนวน 12 คน
หลักสูตร.
หลักสูตรปริญญาตรี
หลักสูตรปริญญาโท
หลักสูตรปริญญาเอก
โรงเรียนเมืองนครศรีธรรมราช

โรงเรียนเมืองนครศรีธรรมราช (ม.น.ศ.) เป็นโรงเรียนมัธยมศึกษาขนาดใหญ่พิเศษ ประเภทสหวิทยาสังกัดกรมสามัญศึกษา กระทรวงศึกษาธิการ เลขที่ 128 หมู่ 1 ต.นาทราย อำเภอเมืองนครศรีธรรมราช จังหวัดนครศรีธรรมราช รหัสไปรษณีย์ 80280
ประวัติโรงเรียน.
โรงเรียนเมืองนครศรีธรรมราช เปิดสอนครั้งแรก เมื่อวันที่ 16 พฤษภาคม 2499 เป็นหลักสูตรมัธยมศึกษา (ม.1-3) สังกัดกองการศึกษาพิเศษ โดย นายชุ่ม สมพันธ กำนันตำบลนาเคียน เป็นที่ตั้งโรงเรียน ต่อมาได้เปลี่ยนเป็นหลักสูตรประถมศึกษาตอนปลาย (ป.5-7) สังกัดกรมสามัญศึกษา 
ปี 2515 ได้ย้ายมาอยู่ที่วัดจอมล้าน (วัดร้าง) หมู่ที่ 1 ตำบลนาทราย ซึ่งมีเนื้อที่ประมาณ 21 ไร่เศษ ซึ่งเป็นที่ตั้งโรงเรียนจนถึงปัจจุบัน
ปี 2519 กรมสามัญศึกษาได้สั่งยุบโรงเรียนเมืองนครศรีธรรมราช ซึ่งเปิดสอนตามหลักสูตรประถมศึกษาตอนปลาย และตั้งโรงเรียนตามชื่อเดิม แต่เปลี่ยนแปลงหลักสูตรมัธยมศึกษาตอนต้น สังกัดกองการมัธยมศึกษากรมสามัญศึกษา
ปี 2527 กรมสามัญศึกษาได้อนุมัติให้ขยายชั้นเรียนมัธยมศึกษาตอนปลาย
ทำเนียบผู้บริหาร.
ผู้อำนวยการโรงเรียนคนปัจจุบัน
สัญลักษณ์ประจำโรงเรียน.
 ตราประจำโรงเรียน
เป็นรูปพระมหาธาตุวรมหาวิหาร จังหวัดนครศรีธรรมราช มีรัศมีบริเวณยอดพระธาตุ มีชื่อโรงเรียน
อยู่ในวงกรมด้านบน และคติพจน์ของโรงเรียนอยู่ด้านล่าง
 สีประจำโรงเรียน
เขียว-ขาว
อาคารและสถานที่.
อาคาร1 ชุ่ม สมพันธ์ เป็นอาคาร2ชั้นครึ่งปูนครึ่งไม้ 
อาคาร2 มิ่งเมือง เป็นอาคาร3ชั้น
อาคาร3 ร่มโพธิ์ เป็นอาคาร3ชั้น
บูชุ

บูชุ (; โรมาจิ: "bushu") คือ ส่วนประกอบต่าง ๆ ที่คันจิทุกตัวนั้นมี ซึ่งเป็นพื้นฐานที่ใช้จำแนกตัวคันจิ มีทั้งหมด 214 ตัวอักษร หลังจากที่ได้ทำหนังสือที่ชื่อเซ็ตสึมงไกจิ (; โรมาจิ: "Setsumonkaiji"）ขึ้นมา
ในการจำแนกตัวอักษรนั้น ส่วนของบูชุนั้นถือได้ว่าเป็นอักษรตัวแรกที่เราตั้งเปิดหา เมื่อเปิดตัวบูชุที่คันจิตัวนั้นมาแล้ว ก็จะเจอกับคันจิที่มาประกอบกันตัวบูชุนั้น ซึ่งตัวบูชุเองก็ไม่ได้เปลี่ยนรูปไป
บูชุเรียงตามจำนวนเส้น.
หกเส้น.
 * 耒 - らいすき、すきへん
 * 耳 - みみ、みみへん
 * 聿 - イツ、ふでづくり
 * 肉；月 - にく、にくづき
 * 臣 - シン
 * 自 - ジ、みずから
 * 至 - いたる、いたるへん
 * 臼 - うす
 * 舌 - した、したへん
 * 舛 - まいあし
 * 舟 - ふね、ふねへん
 * 艮 - コン、こんづくり、ねづくり、うしとら
 * 色 - いろ
 * 艸；艹 - くさ、くさかんむり
 * 虍 - とらかんむり、とらがしら
 * 虫 - むし、むしへん
 * 血 - ち
 * 行 - ゆきがまえ、ぎょうがまえ
 * 衣；衤 - ころも、ころもへん
 * 襾；西；覀 - おおいかんむり、にし
เจ็ดเส้น.
 * 見；见(cn) - みる
 * 角 - つの、つのへん
 * 言；訁；讠(cn) - ことば、ゲン、ごんべん
 * 谷 - たに、たにへん
 * 豆 - まめ、まめへん
 * 豕 - いのこ、いのこへん、ぶた
 * 豸 - むじなへん
 * 貝；贝(cn) - かい、かいへん、こがい
 * 赤 - あか
 * 走 - はしる、そうにょう
 * 足；𧾷 - あし、あしへん
 * 身 - み、みへん
 * 車；车(cn) - くるま、くるまへん
 * 辛 - シン、からい
 * 辰 - しんのたつ
 * 辵；辶 - しんにょう、しんにゅう
 * 邑；阝 - むら、おおざと
 * 酉 - とりへん、ひよみのとり、さけのとり
 * 釆 - のごめ、のごめへん
 * 里 - さと、さとへん
แปดเส้น.
 * 金；釒；钅(cn) - かね、かねへん
 * 長；长(cn) - ながい
 * 門；门(cn) - モン、もんがまえ、かどがまえ
 * 阜；阝 - おか、こざとへん
 * 隶 - れいづくり
 * 隹 - ふるとり
 * 雨 - あめ、あめかんむり
 * 靑；青(jp/cn) - あお
 * 非 - あらず
เก้าเส้น.
 * 面 - メン
 * 革 - かわへん、つくりがわ
 * 韋；韦(cn) - なめしがわ
 * 韭 - にら
 * 音 - おと、おとへん
 * 頁；页(cn) - おおがい
 * 風；风(cn) - かぜ
 * 飛；飞(cn) - とぶ
 * 食；飠；饣(cn) - ショク、しょくへん
 * 首 - くび
 * 香 - かおり
สิบเส้น.
 * 馬；马(cn) - うま、うまへん
 * 骨 - ほね、ほねへん
 * 高 - たかい
 * 髟 - かみかんむり、かみがしら
 * 鬥 - とうがまえ、たたかいがまえ
 * 鬯 - チョウ、においざけ
 * 鬲 - かなえ
 * 鬼 - おに、きにょう
สิบเอ็ดเส้น.
 * 魚；鱼(cn) - うお、さかな、うおへん
 * 鳥；鸟(cn) - とり、とりへん
 * 鹵 - しお
 * 鹿 - しか
 * 麥；麦(jp/cn) - むぎ、ばくにょう
 * 麻 - あさ、あさかんむり
สิบสองเส้น.
 * 黃；黄(jp/cn) - き
 * 黍 - きび
 * 黑；黒(jp) - くろ
 * 黹 - ぬいとり、ふつへん、チ
สิบสามเส้น.
 * 黽 - べんあし、かえる、ベン
 * 鼎 - かなえ、テイ
 * 鼓 - つづみ
 * 鼠 - ねずみ、ねずみへん
สิบสี่เส้น.
 * 鼻 - はな、はなへん
 * 齊；斉(jp)；齐(cn) - セイ
สิบห้าเส้น.
 * 齒；歯(jp)；齿(cn) - は、はへん
สิบหกเส้น.
 * 龍；竜(jp)；龙(cn) - リュウ
 * 龜；亀(jp)；龟(cn) - かめ
สิบเจ็ดเส้น.
 * 龠 - ヤク、ふえ
บลิทซ์ครีค

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
บลิทซ์ครีค  แปลว่า สงครามสายฟ้าแลบ เป็นปฏิบัติการร่วมทางยุทธวิธีของกองทัพเยอรมันในสงครามโลกครั้งที่สอง โดยรวมแสนยานุภาพทั้งทางภาคพื้นดินและในอากาศเข้าด้วยกัน คำว่า "บลิทซ์ครีค" เป็นอธิบายการโจมตีอย่างรวดเร็ว ประกอบด้วยการทิ้งระเบิดโดยเครื่องบินรบก่อนที่จะใช้ยานเกราะบุกเข้าโจมตีตามอย่างรวดเร็ว และสร้างความประหลาดใจให้กับฝ่ายข้าศึก ทำให้ฝ่ายตั้งรับไม่มีเวลาที่จะเตรียมการป้องกันใด ๆ เลย แนวคิด "บลิทซ์ครีค" นั้นได้รับการพัฒนาโดยชาติต่าง ๆ ระหว่างศตวรรษที่ 20 และถูกนำออกมาใช้หลายปีหลังจากสงครามโลกครั้งที่หนึ่ง โดยเยอรมนีมากที่สุด เพื่อเป็นการป้องกันการทำศึกยืดเยื้อ "บลิทซ์ครีค" ที่โดดเด่นในประวัติศาสตร์การทหาร คือ ช่วงต้นสงครามโลกครั้งที่สอง ซึ่งคิดค้นต้นโดยพลเอกอาวุโส ไฮนทซ์ กูเดรีอัน
"บลิทซ์ครีค" ของฝ่ายเยอรมนีนั้นมีประสิทธิภาพมากในแนวรบด้านตะวันตกและในแนวรบด้านตะวันออกช่วงแรก ๆ ทำให้กองทัพส่วนใหญ่ไม่ทันระวังตัว และขาดการป้องกันซึ่งเป็นประโยชน์ต่อการรบของฝ่ายเยอรมนี
รูปแบบ.
รูปแบบโดยทั่วไปของ "บลิทซ์ครีค" ก็คือ การใช้ความรวดเร็วมากกว่าใช้ประสิทธิภาพที่เหนือกว่า และยังเป็นการใช้รูปแบบการรบแบบผสม หรือก็คือ การใช้ยานเกราะเคลื่อนที่เร็วร่วมกับทหารราบ ปืนใหญ่และกำลังสนับสนุนทางอากาศ ยุทธวิธีดังกล่าวจำเป็นต้องอาศัยความเร็วในการโจมตี ประสิทธิภาพของยานเกราะ การพัฒนาของการติดต่อสื่อสารรวมไปถึงการบัญชาการอย่างมีประสิทธิภาพ หัวใจหลักของ "บลิทซ์ครีค" คือการรักษาความเร็วของรถถังหุ้มเกราะซึ่งสามารถเคลื่อนที่ได้อย่างรวดเร็ว กองทัพเยอรมันพยายามหลีกเลี่ยงการรบซึ่งหน้าเพื่อที่จะทำลายขวัญกำลังใจ การติดต่อสื่อสารและประสิทธิภาพการตัดสินใจของข้าศึก
การใช้ความสามารถในการโจมตีที่รวดเร็วและมีประสิทธิภาพผสมกับความไม่ทันระวังของศัตรูทำให้ศูนย์บัญชาการของศัตรูปั่นป่วน การโจมตีครั้งในโปแลนด์สามารถทำให้ยึดเมืองได้รวดเร็วมาก หัวใจหลักสำคัญของกลยุทธ์นี้คือ กองกำลังรถถังและความสามารถด้านทัพอากาศ ทว่า หากศัตรูได้ระวังตัวก่อนทำให้ "บลิทซ์ครีค" ล้มเหลวเหมือนสงครามในสหภาพโซเวียตซึ่งได้ระมัดระวังโดยการป้องกันจุดสำคัญในเมืองต่าง ๆ ทำให้เกิดสงครามแห่งสตาลินกราดซึ่งยืดเยื้ออย่างมาก
ประวัติ.
ช่วงสงครามโลกครั้งที่ 1 ในแนวหน้าตะวันตก โดยที่สงครามในช่วงนั้นคือการตั้งรับในหลุมเพลาะอย่างเดียวทั้ง 2 ฝั่งโดยแต่ละฝ่าย มีจุดกวาดล้างคือตรงกลางระหว่างทั้ง 2 ฝั่ง มีทั้งลวดหนามที่กั้นไม่ให้มีฝ่ายใดทะลวงที่มั่นได้ แต่ฝ่ายอังกฤษได้นำเสนอรถถังบุกทะลวงที่ไร้เทียมทานต่อปืนกลและปืนไรเฟิล ได้ข้ามลวดหนามและหลุมเพลาะ แต่ทว่า ในช่วงนั้นรถถังของฝ่ายอังกฤษผลิดไม่ได้มากพอก่อนสงครามจะจบ ทำให้เยอรมนีได้สัมผัส "ความเปลี่ยนแปลง" ของสนามรบและสถานะการณ์ ในขณะที่ฝ่ายสัมพันธมิตรได้ศึกษารถถังมานานปีจึงไม่รู้ประสบการณ์ของ "ความเปลี่ยนแปลง" หลังจากนั้นเยอรมนีได้พยายามศึกษารถถังและใช้งานเทคโนโลยีนี้ให้ดีที่สุด
ตันซีม

ตันซีม (หมายถึงองค์กร) เป็นกลุ่มหนึ่งของขบวนการฟะตะห์ในปาเลสไตน์ มีลักษณะเป็นหน่วยป้องกันใหม่ของฟะตะห์ สมาชิกมีแนวโน้มเป็นคนหนุ่มมากกว่าฟะตะห์กลุ่มอื่นๆที่เติบโตหลังจากยุคของข้อตกลงออสโล ผู้นำกลุ่มคือ มัรวาน บาร์คูตี สมาชิกส่วนใหญ่ของกลุ่มเข้าร่วมกับกองทัพของยัสเซอร์ อาราฟัต กลุ่มนี้มีมือระเบิดพลีชีพที่เป็นผู้หญิง เช่น อันดาลีฟ ตากัตกา หญิงชาวเบธเลเฮมวัย 20 ปี ที่เป็นมือระเบิดพลีชีพเมื่อ 12 เมษายน พ.ศ. 2545 ที่เยรูซาเลม สังหารชาวอิสราเอลไป 6 คน บาดเจ็บ 60 คน
ภาษาอาหรับโอมาน

<ns>10</ns>
 <id>27914</id>
 <redirect title="แม่แบบ:กล่องข้อมูล ภาษา" />
 <revision>
 <id>115907</id>
 <timestamp>2006-02-24T08:29:34Z</timestamp>
 <contributor>
 <username>Manop</username>
 <id>513</id>
 </contributor>
 <minor />
 <origin>115907</origin>
 <model>wikitext</model>
 <format>text/x-wiki</format>
ภาษาอาหรับโอมาน (Omani Arabic) หรือภาษาอาหรับฮาดารี เป็นสำเนียงของภาษาอาหรับที่ใช้พูดในเทือกเขาฮาญัรในโอมานและตามแนวชายฝั่งใกล้เคียง เคยใช้พูดในเคนยาและแทนซาเนีย ซึ่งปัจจุบันถูกแทนที่ด้วยภาษาสวาฮีลี
โรเซนโด อัลบาเรซ

โรเซนโด โฆเซ อัลบาเรซ เอร์นันเดซ  นักมวยสากลชาวนิการากัว เกิดเมื่อ 6 พฤษภาคม พ.ศ. 2513 ที่กรุงมานากัว ประเทศนิการากัว สถิติการชก 42 ครั้ง ชนะ 37 (น็อก 24) เสมอ 2 แพ้ 3
ประวัติ.
อัลบาเรซขึ้นชกมวยสากลอาชีพครั้งแรกเมื่อ 23 พฤษภาคม พ.ศ. 2531 และขึ้นชกชนะรวด 19 ครั้งและเคยชนะน็อกโฮเซ โบนิยา ด้วย อัลบาเรซชิงแชมป์โลกรุ่นมินิมัมเวท สมาคมมวยโลกในไทยเมื่อ 2 ธันวาคม พ.ศ. 2538 และเป็นฝ่ายชนะคะคะแนนได้แชมป์มาครอง และยังป้องกันแชมป์ชนะสงคราม ป.เปาอินทร์, เกอร์มิน กัวร์เดีย, อีริก ชาเวซ, ทาคาชิ ชิโอฮามะ ด้วย ต่อมาใน พ.ศ. 2541 อัลบาเรซได้ชกล้มแชมป์กับริการ์โด โลเปซ แชมป์โลกรุ่นเดียวกันของสภามวยโลก ซึ่งการชกยุติลงในยกที่ 8 เนื่องจากเกิดแผลแตกโดยอุบัติเหตุ และรวมคะแนนปรากฏว่าเสมอกันไป การชกแก้มือเกิดขึ้นในอีกปีต่อมา แต่เนื่องจากอัลบาเรซไม่สามารถทำน้ำหนักได้ จึงถูกปลดจากแชมป์ก่อน ซึ่งการชกปรากฏว่าโลเปซเป็นฝ่ายชนะคะแนน
หลังจากนั้น อัลบาเรซขึ้นไปชกในรุ่นไลท์ฟลายเวท และชกชนะโตมัส โรฮัส ที่ต่อมาได้เป็นแชมป์โลกของสภามวยโลก อัลบาเรซได้ชิงแชมป์โลกรุ่นไลท์ฟลายเวทของสมาคมมวยโลกเมื่อ 12 สิงหาคม พ.ศ. 2543 เนื่องจากพิชิต ช.ศิริวัฒน์ถูกปลด แต่ปรากฏว่าเป็นฝ่ายแพ้ฟาล์ว เบบิส เมนโดซาในยกที่ 7 เพราะชกต่ำกว่าเข็มขัดหลายครั้ง ก่อนจะชกแก้มือกันอีกครั้งและอัลบาเรซเป็นฝ่ายชนะคะแนนได้แชมป์มาครอง และป้องกันแชมป์ชนะพิชิต ช.ศิริวัฒน์ เสมอกับบิกตอร์ บูร์โกส ก่อนจะชกชิงแชมป์โลกรุ่นฟลายเวทของสภามวยโลกกับฆอร์เฆ อาร์เซ ซึ่งอัลบาเรซเป็นฝ่ายแพ้น็อกในยกที่ 6 หลังการชกครั้งนี้ อัลบาเรซไม่ผ่านการตรวจปัสสาวะเพื่อหาสารกระตุ้น หลังจากนั้น อัลบาเรซได้หยุดชกมวยไป กลับมาชกอีกครั้งใน พ.ศ. 2555 ในวัย 42 ปี ซึ่งเป็นฝ่ายแพ้น็อกในยกที่ 5
อะเลคซันดร์ มักห์มูตอฟ

อะเลคซันดร์ มูซาโฟวิช มักห์มูตอฟ (อังกฤษ : Aleksandr Musafovic Makhmutov รัสเซีย : Алекса́ндр Муса́фович Ма́хмутов) นักมวยสากลชาวรัสเซีย เกิดเมื่อ 18 กุมภาพันธ์ พ.ศ. 2509 ที่เมืองเรฟดา แคว้นสเวียร์ดลอฟสค์ สหภาพโซเวียต สถิติการชก 51 ครั้ง ชนะ 42 (น็อก 21) เสมอ 1 แพ้ 8
Nepenthes eymae

Nepenthes eymae เป็นพืชกินสัตว์ในสกุล "หม้อข้าวหม้อแกงลิง" มีถิ่นอาศัยเฉพาะในภูเขากลางเกาะซูลาเวซี เป็นญาติใกล้ชิดกับ "N. maxima" ได้ชื่อตามปีแยร์ โฌแซ็ฟ ไอมา  นักพฤกษศาสตร์ชาวดัตช์ซึ่งทำงานในประเทศซูรินาม และหมู่เกาะอินเดียตะวันออกของดัตช์
ปวันรัตน์ นาคสุริยะ

ปวันรัตน์ นาคสุริยะ (เกิด 9 มกราคม พ.ศ. 2509) ชื่อเล่น เหมี่ยว เป็นนักแสดง พิธีกร ผู้กำกับละครโทรทัศน์ชาวไทย
ประวัติ.
เป็นบุตรสาวของธรรมรัตน์ นาคสุริยะ กับนางยุพิน นาคสุริยะ จบการศึกษาระดับมัธยมศึกษาที่โรงเรียนบดินทรเดชา (สิงห์ สิงหเสนี) เธอยังเป็นนักเรียนการแสดงรุ่นแรกของสถานีวิทยุโทรทัศน์ไทยทีวีสีช่อง 3 มีผลงานแสดงละครเรื่องแรกใน "โลกใบเล็ก" โดยรับบทเป็นนักศึกษาร่วมกับ ธงชัย ประสงค์สันติ, ชาตรี ชมพู, ธีรภัทร ธนะภูมิ, ผกาวลี บุญญะจิตติ และ ศักดิ์ชัย บุญญะศรีมานนท์ ปัจจุบันปวันรัตน์มีบุตรชายลูกครึ่งไทย-เยอรมัน ชื่อ ไมเคิล
ผลงาน.
กำกับละคร.
ผลงานละครโทรทัศน์ทั้งหมดในฐานะผู้กำกับละครช่อง 3
ผลงานละครโทรทัศน์ทั้งหมดในฐานะผู้กำกับละครช่อง Mono Max/โมโน 29
ผลงานละครโทรทัศน์ทั้งหมดในฐานะผู้กำกับละครช่องวัน 31
เขียนบทละครโทรทัศน์.
ผลงานการเขียนบทละครโทรทัศน์ทางช่อง 3
ผลงานการเขียนบทละครโทรทัศน์ทางช่อง 7
ซัลเฟอร์ไดออกไซด์

ซัลเฟอร์ไดออกไซด์ (สูตรทางเคมี SO2) เป็นออกไซด์ชนิดหนึ่งของกำมะถัน
สมบัติทางเคมี.
2SO2+O2→2SO3
ซึ่งก๊าซซัลเฟอร์ไตรออกไซด์นี้สามารถละลายน้ำเกิดเป็นสารละลายกรดซัลฟิวริก
ญาณี จงวิสุทธิ์

ญาณี จงวิสุทธิ์ มีชื่อเล่นว่า ตุ๊ก เป็นนักแสดง พิธีกรชาวไทย ผู้กำกับการแสดงทั้งละครโทรทัศน์ ละครเวที และภาพยนตร์
ญาณีจบการศึกษาระดับมัธยมศึกษาตอนปลายจาก โรงเรียนเตรียมอุดมศึกษา สายศิลป์-เยอรมัน (ต.อ. 40) ระดับปริญญาตรีจาก คณะอักษรศาสตร์ จุฬาลงกรณ์มหาวิทยาลัย เป็นรุ่นพี่ร่วมคณะเดียวกันกับ ผอูน จันทรศิริ พ.ศ. 2525 เริ่มทำงานกับ บริษัทเจ.เอส.แอล. โดยเป็นคนจัดละคร ไม่ว่าจะเป็นละครเด็กหรือ ละครผู้ใหญ่ อีกทั้งยังเขียนบทละครอีกด้วย จนเป็นที่รู้จักจากรายการซิตคอม "สุริยาตาหวาน" ของเจเอสแอล จนโด่งดังจากการเป็นพิธีกรรายการ "มาตามนัด" ร่วมกับ เศรษฐา ศิระฉายา เป็นพิธีกรนาน 8 ปี
ปี 2538 ได้รับรางวัลผู้แสดงประกอบหญิงยอดเยี่ยม รางวัลเมขลา จากละครเรื่อง "ยอดรักผู้กอง" ปี 2556 ได้รับรางวัลพิฆเนศวร สาขารางวัลพิธีกรผู้ดำเนินรายการดีเด่นหญิง
ทางหลวงแผ่นดินหมายเลข 211

ทางหลวงแผ่นดินหมายเลข 211 สายหนองสองห้อง–เชียงคาน เป็นทางหลวงแผ่นดินที่มีลักษณะทอดยาวไปตามแม่น้ำโขง แยกออกมาจากทางหลวงแผ่นดินหมายเลข 2 ในเขตเทศบาลตำบลหนองสองห้อง ตำบลค่ายบกหวาน อำเภอเมืองหนองคาย จังหวัดหนองคาย และสิ้นสุดที่อำเภอเชียงคาน จังหวัดเลย โดยตัดผ่านอำเภอเมืองหนองคาย อำเภอท่าบ่อ อำเภอศรีเชียงใหม่ อำเภอสังคม จังหวัดหนองคาย อำเภอปากชม และอำเภอเชียงคาน จังหวัดเลย รวมระยะทางทั้งสิ้น 184.36 กิโลเมตร
ทางหลวงแผ่นดินหมายเลข 211 เดิมเป็นถนนขนาด 2 ช่องจราจรตลอดสาย และได้รับการขยายเป็นถนนขนาด 4 ช่องจราจรตั้งแต่แยกหนองสองห้องถึงทางเข้าวัดหินหมากเป้ง ระยะทางประมาณ 64 กิโลเมตร ส่วนช่วงที่เหลือมีขนาด 2 ช่องจราจรถึงอำเภอเชียงคาน (4 ช่องจราจรในช่วงเขตชุมชนบางแห่ง) โดยอยู่ในการควบคุมดูแลของสำนักทางหลวงที่ 3 (สกลนคร) และสำนักทางหลวงที่ 6 (เพชรบูรณ์)
ประวัติ.
เดิมถนนสายนี้มีระยะทางถึงสามแยกบริเวณที่ทำการไปรษณีย์ศรีเชียงใหม่ อำเภอศรีเชียงใหม่ จังหวัดหนองคาย รวมระยะทางในตอนนั้นคือ 44 กม. ต่อมากรมทางหลวงได้กำหนดรวมทางหลวงแผ่นดินหมายเลข 2186 (ถนนศรีเชียงคาน, ถนนศรีเชียงใหม่ - เชียงคาน) มาเป็นส่วนหนึ่งของทางหลวงแผ่นดินหมายเลข 211 โดยรวมระยะทางในปัจจุบันคือ 184.360 กม.
อรุณ ภาวิไล

อรุณ ภาวิไล (เกิด 7 กันยายน พ.ศ. 2506) เป็นนักแสดง และผู้กำกับภาพยนตร์ชาวไทย ปัจจุบันนอกจากงานแสดงและพิธีกรแล้ว อรุณยังทำธุรกิจร้านอาหารฝรั่ง ชื่อร้าน Tui Restaurant & Pub ซอยปัญจมิตร ลาดพร้าว 94
ประวัติ.
อรุณ ภาวิไล เกิดเมื่อวันที่ 7 กันยายน พ.ศ. 2506 เป็นบุตรชายคนสุดท้องของ ศาสตราจารย์ ดร.ระวี ภาวิไล อรุณมีชื่อเล่นที่พ่อแม่ตั้งให้ว่า “รุณ” แต่หลายคนมักจะคิดว่าชื่อเล่นของอรุณคือ “ตุ๋ย” อันเนื่องมาจากตัวละครที่เขาแสดงชื่อเดียวกันในรายการ “เพชฌฆาตความเครียด” ซึ่งออกอากาศระหว่างปี 2528-2529 ทาง ช่อง 9
อรุณ ภาวิไล สมรสกับจุไร ภาวิไล มีบุตร 2 คน บุตรคนที่ 2 คือ อาภา ภาวิไล (แม็กกี้) ปัจจุบันเป็นนักแสดงในสังกัดช่อง 7
นิสโม

นิสโม (Nismo ย่อจาก Nissan Motorsport International Limited; (; โรมาจิ: "Nissan Mōtā Supōtsu Intānashonaru Kabushiki-gaisha") เป็นบริษัทย่อยของนิสสัน ในการจัดการเรื่องการปรับแต่งสมรรถนะรถยนต์ นิสโมก่อตั้งเมื่อ 17 กันยายน พ.ศ. 2527 โดยมีสำนักงานใหญ่อยู่ที่ โตเกียว ประเทศญี่ปุ่น
ในปัจจุบันนิสโมมีส่วนร่วมในการแข่งขัน
เครื่องยนต์โรตารี

เครื่องยนต์โรตารี (Rotary engine) หรือ เครื่องยนต์วันเคล (Wankel engine) เป็นรูปแบบของเครื่องยนต์ ที่ใช้หลักการหมุนแทนที่การใช้งานลูกสูบ นอกเหนือกว่านั้นการออกแบบเครื่องยนต์แบบลูกสูบที่ใช้กันทั่วไปเครื่องยนต์วันเคลให้ข้อได้เปรียบกว่าในเรื่องของ: ความเรียบง่าย, ราบรื่น, กระทัดรัด, ด้วยจำนวนรอบการหมุนที่มีรอบต่อนาทีที่มีค่าสูง (high revolutions per minute) และอัตราส่วนกำลังต่อน้ำหนัก (power to weight ratio) ที่สูง เครื่องยนต์วันเคลนี้โดยทั่วไปจะเรียกกันว่าเครื่องยนต์โรตารี่แต่ชื่อนี้ยังใช้เรียกรวมไปถึงการออกแบบที่แตกต่างกันอย่างสมบูรณ์อื่น ๆ อีกด้วย เครื่องยนต์โรตารีคิดค้นโดยวิศวกรชาวเยอรมันชื่อ เฟลิกซ์ วันเคล (Felix Wankel) เขาได้จดสิทธิบัตรเป็นครั้งแรกสำหรับเครื่องยนต์ในปี 1929, เริ่มพัฒนาในช่วงเริ่มต้นในปี 1950 ที่ NSU (เป็นบริษัทผลิตรถยนต์และจักรยานยนต์ของเยอรมัน ก่อตั้งขึ้นในปี 1873 แบรนด์เก่าของออดี้) และต้นแบบการทำงานได้แล้วเสร็จสมบูรณ์ในปี 1957 ต่อมา NSU ได้รับใบอนุญาตการออกแบบให้กับบริษัททั่วโลก, โดยได้มีส่วนในการปรับปรุงการออกแบบและพัฒนาอย่างต่อเนื่อง วัฏจักรสี่จังหวะ (four-stroke cycle) เกิดขึ้นภายในห้องเผาไหม้ที่กำลังเคลื่อนที่อยู่ระหว่างภายในช่องว่างของ เอพิโทรคอยด์ (Epitrochoid) ที่มีรูปร่างเหมือนรูปวงรีหรือรูปไข่และตัวโรเตอร์ที่มีความคล้ายคลึงกันกับรูปร่างของ สามเหลี่ยมรูโลซ (Reuleaux triangle) ที่มีผิวด้านข้างที่ค่อนข้างราบเรียบ 
เนื่องจากน้ำหนักที่เบาและขนาดเล็ก เครื่องยนต์โรตารีนิยมติดตั้งภายในรถแข่ง รถโกคาร์ต เครื่องบิน
มาสด้าถือว่าเป็นผู้นำด้านเครื่องยนต์โรตารี ที่นำเครื่องยนต์มาต่อยอดและพัฒนาจนมีชื่อเสียงทั้งทางด้านรถสปอร์ต และรถแข่งมอเตอร์สปอร์ต
เดอะฟิวเจอร์ซาวด์ออฟลอนดอน

เดอะฟิวเจอร์ซาวด์ออฟลอนดอน  (มักย่อว่า FSOL) เป็นวงดนตรีอิเล็กทรอนิกส์จากอังกฤษ ประกอบด้วยสมาชิกดูโอ แกร์รี โคเบน และไบรอัน ดูแกนส์ 
ประวัติ.
ไบรอัน ดูแกนส์ และ แกร์รี โคเบน เริ่มพบกัน ในกลางทศวรรษ 1980 ที่ มหาวิทยาลัยซัลฟอร์ด ที่เมืองแมนเชสเตอร์ ประเทศอังกฤษ ในช่วงเวลาทำงานระหว่างที่กลาสโกว์ และ แมนเชสเตอร์พวกเขาเริ่มต้นรวมงานด้วยกัน และ พวกเขาสนใจในด้าน ดนตรี เทคโนโลยี และ คอมพิวเตอร์ พวกเขาเป็นผู้เชี่ยวชาญในการเล่นเครื่องดนตรีชนิดต่างๆ อย่าง เครื่องสังเคราะห์เสียง ดรัมแมชชีน ซีเควนเซอร์ ซามเพลอ กีตาร์, และ ในปี 1988 โดย ไบรอัน ดูแกนส์ ได้มีโครงการจะทำเพลงครั้งแรก โดย ได้ออกซิงเกิลแรกในปี 1988 คือ สเตเกอร์ฮูแมนนอยด์ ในนาน ชื่อ Humanoid ต่อมา ในช่วงะหว่าง ปี 1990 ถึง 1991 ได้ออกขายซิงเกิล ในปี 1991 คือ "Q" และ "Metropolis" เป็นดนตรีเอซิดเฮาส์ ที่ประสบความสำเร็จในอังกฤษ และอย่างคงได้ออกอัลบั้มรวมเพลงที่มีอัลบั้มชุด เอิร์ธบีต ในปี 1992
ต่อมาในปี 1991 ก็ได้เปลี่ยนเป็นชื่อเดอะฟิวเจอร์ซาวด์ออฟลอนดอน โดยจะรวมดนตรีอิเล็กทรอนิกส์หลากหลาย และ ออกอัลบั้ม ชุดแรก Accelerator แล้วก็ได้ออกซิงเกิล ปาปัวนิวกินี ออกจำหน่าย ในปี ค.ศ. 1991 ได้มีนักร้องรับเชิญอย่าง ลิซ่า เจอร์ราด แล้วก็ได้เซ็นสัญยากับค่ายเพลง กับค่ายกบคาย เวอร์จิ้น เรคคอร์ดส์ (Virgin Records) ในช่วงปี 1992 แล้วต่อมา ชุดที่สอง Lifeforms ชุดที่สาม ISDN ต่อมา อัลบั้ม Dead Citiesในปี 1996 และ ในปี 2007 ได้ออกชุด From the Archives Vol. 1, From the Archives Vol. 2, From the Archives Vol. 3, ปี 2008ได้ออกชุดที่สี่ From the Archives Vol. 4 
และวงนี้อย่างทำงานด้านอี่นๆ คือ ออกแบบ, แอนิเมชัน, ผู้ประพันธ์ดนตรี, โปรดิวเซอร์เพลง, ผู้กำกับภาพยนตร์, คอมพิวเตอร์กราฟิกส์
Nepenthes glandulifera

Nepenthes glandulifera (จากภาษาละติน: "glandis" = ต่อม/ปลอก, "ferre" = พยุง/ค้ำ) เป็นหม้อข้าวหม้อแกงลิงถิ่นเดียวของภูเขาโฮส (Hose) ตอนกลางของรัฐซาราวัก ในประเทศมาเลเซีย เป็นญาติใกล้ชิดกับ "N. pilosa"
Nepenthes carunculata

Nepenthes carunculata (เล็ก/แคระ "caro" = เนื้อ; อ้างถึงรยางค์บนเมล็ด) เป็นหม้อข้าวหม้อแกงลิงชนิดพื้นสูง พบบนเกาะสุมาตรา มีลักษณะคล้ายกับ "N. bongso" ซึ่งยังมีข้อโต้แย้งเกี่ยวกับ 2 ชนิดนี้ว่าควรแยกออกเป็นคนละชนิดหรือไม่
ลูกผสมตามธรรมชาติของ "N. carunculata" ยังไม่มีการบันทึกไว้ ถึงแม้ว่าอาจจะมีการผสมข้ามชนิดกับ "N. bongso" ก็ตาม
Nepenthes chaniana

Nepenthes chaniana (ได้ชื่อตาม ซี.แอล. เชน (C.L. Chan) , กรรมการผู้จัดการของโรงพิมพ์ประวัติศาสตร์ธรรมชาติ (บอร์เนียว)) เป็นพืชที่สูง ที่อยู่ในสกุลหม้อข้าวหม้อแกงลิง มีขนสีขาวหนาและยาว หม้อรูปทรงกระบอกมีสีขาวถึงเหลือง
เป็นเวลานานมากที่หม้อข้าวหม้อแกงลิงชนิดนี้ถูกระบุผิดเป็น "N. pilosa" ซึ่ง "N. pilosa" เป็นพืชถิ่นเดียวของกาลีมันตัน (Kalimantan) "N. chaniana" พบในรัฐซาบะฮ์ และรัฐซาราวัก (บูกิต บาทู ลาวี (Bukit Batu Lawi) และภูเขาอื่นๆ) หม้อของ "N. pilosa" มีรูปทรงกลมมนและกว้างกว่าหม้อของ "N. chaniana".
ตัวอย่างชีววิทยาของ "N. chaniana" ถูกเก็บโดยชาร์ลส์ คลาร์ก  บนภูเขาอาลับ (Alab) จุดสูงสุดของอุทยานแห่งชาติเทือกเขาคร็อกเกอร์ (Crocker Range)
อัลเบิร์ต เวสเกอร์

อัลเบิร์ต เวสเกอร์  เป็นตัวละครในเกมชุดเรซิเดนต์อีวิล ที่ปรากฏตัวออกมาในภาค 0 ภาค 1 ภาค Code Veronica และภาค 4 หลังจากที่อัมเบรลล่าล่มสลาย เขาได้สั่งงานให้กับเอด้า หว่องมาขโมยไวรัสจากพวกลัทธิลอสอิลลูมินาดอส (Los Illuminados) ซึ่งมีออสมุน แซดเลอร์ (Osmund Saddler)เป็นผู้นำของลัทธิและเป็นผู้สั่งให้จับตัวแอชลี่มา
ประวัติ.
อัลเบิร์ต เกิดเมื่อปี 1960 โดยเกิดมาพร้อมกับยีนเด่นในด้านสติปัญญา และเมื่อเขาอายุ 12 ปี จึงถูกลักพาตัวเนื่องจากโครงการวิจัยของสเปนเซอร์และนักวิทยาศาสตร์ที่ชื่อว่าเวสเกอร์ในชื่อโครงการว่า Wesker Children เพื่อคัดเลือกมนุษย์ที่แข็งแกร่งที่สุดด้วยไวรัสโปรเจนิเตอร์ ซึ่งอัลเบิร์ต เป็นผู้รอดชีวิตเพียงหนึ่งในสองจากการทดลอง(อีกคนชื่อ Alex Wesker ซึ่งเสียชีวิตไปแล้ว) นามเวสเกอร์ เป็นชื่อของเด็กที่ผ่านการทดลองแต่ชื่อสกุลจริง ๆ ของเขาก็ยังคงเป็นปริศนา หลังจากนั้นเขาก็เข้าร่วมการทดลองต่าง ๆ ของอัลเบลล่า และเวสเกอร์เองก็เป็นผู้ที่ร่วมมือกับดร.วิลเลียม เบอร์กิน(เพื่อนหัวหน้านักวิจัยและบอสในเกมภาค2) ในการสังหารดร.เจมส์ มาร์คัส หัวหน้าศูนย์ฝึกอบรมของอัมเบรลล่า 
เวสเกอร์ได้รับพลังพิเศษจากไวรัสที่เขาได้รับจาก วิลเลียม เพื่อนรักนักวิจัยของเขาทำให้เขามีพละกำลังและความเร็วเหนือมนุษย์แต่ไวรัสนั้นไม่สมบูรณ์ทำให้เขาต้องฉีดยาต้านไวรัสอยู่เป็นระยะ ๆ 
เวสเกอร์เป็นคนที่หักหลังผู้อื่นได้ถ้าเขาไม่ไว้ใจ เขาสืบเสาะหาต้นกำเนิดของตนเองด้วยการขโมยสืบค้นข้อมูลลับต่างๆของอัมเบรลล่า ก่อนอัมเบรลล่าจะล่มสลายเขาได้ขโมยความลับจากอัมเบรลล่าไปขายให้กับองค์กรคู่อริ เพื่อปูทางให้เขาย้ายตัวเองเข้าองค์กรนั้น 
ภาค 5.
ในภาค5 เวสเกอร์ ได้รู้ความจริงเรื่องชาติกำเนิดของตนเองจากสเปนเซอร์ เขาโกรธแค้นมากที่รู้ว่าตนเองเกิดจากการทดลองของสเปนเซอร์จึงบันดาลโทสะลงมือสังหารสเปนเซอร์ทิ้ง แล้วจึงเริ่มต้น Doomday project โดยการใช้ไวรัสสายพันธุ์ดัดแปลงที่มีชื่อว่า Uroboros บรรจุเข้ามิสไซค์ยิงเข้าสู่ชั้นบรรยากาศเพื่อให้ไวรัสแผ่กระจายไปทั่วโลกเพื่อสร้างโลกในอุดมคติ โดยการรวบรวมคนที่รอดจากไวรัสนั้นแล้วสร้างสังคมใหม่ที่เขาจะกลายเป็นผู้ปกครอง แต่ท้ายที่สุด เขาก็ถูกฆ่าโดย คริส เรดฟิลด์ และ คู่หูที่ชื่อ เชว่า อโลมาร์ นั่นเอง
ทายาทสืบสายเลือด.
ในช่วงหนึ่งที่เวสเกอร์ได้เดินทางไปยังยุโรปตะวันออก เขาได้ไปมีความสัมพันธ์กับหญิงสาวพื้นเมืองในภูมิภาคดังกล่าวก่อนที่จะทิ้งเธอไป และแล้วเธอก็ให้กำเนิดลูกชายของเขา เธอตั้งชื่อให้ว่า เจ็ค มุลเลอร์(Jake Muller) ผู้ที่มีกรุ๊ปเลือดชนิดพิเศษที่ป้องกันจาก C-Virus เขาได้ช่วยโลกไว้ด้วยการให้เลือดเป็นตัววัคซีนป้องกันซีไวรัสจากโลกแต่เขาปฏิเสธที่จะเดินตามรอยบิดาด้วยการทำลายโลกและรับงานด้วยการเป็นทหารรับจ้างทั่วโลกและพร้อมกับพยายามจะทำลาย C-Virus ที่ยังหลงเหลืออยู่จากการก่อการร้ายทางชีวภาพ